title: Kaksio (yhtye)

text: Yhtyeen albumi "Lähikuvia" julkaistiin alkuvuodesta 2004 Warner Music Finlandin kautta. Levyltä julkaistiin kolme singleä, joista etenkin ”Ajattelen sua” ja ”Tyttö tanssii vaan” olivat isoja radiohittejä. Molemmat singlet nousivat Suomen viralliselle singlelistalle, ”Ajattelen sua” parhaimmillaan sijalle kahdeksan, sekä ”Tyttö tanssii vaan” sijalle 12. Itse albumi nousi viralliselle albumilistalle yhden viikon ajaksi, sijalle kolmekymmentä vuoden 2005 viidennellä viikolla.


title: Kaksio (yhtye)

text: Yhtyeen kappaleita säveltänyt ja sanoittanut Kärkkäinen teki tekstit ensin englanniksi ja käänsi ne sitten suomeksi, koska levy-yhtiö halusi yhtyeen pitäytyvän suomen kielessä. Yhtye lopetti toimintansa vuonna 2005. Kaksion jälkeen Kärkkäinen on tehnyt musiikkia muille artisteille ja esiintynyt sooloartistina nimellä Jo Angel. Honkanen puolestaan työskentelee radiojuontajana NRJ:n "Aamupojat"-ohjelmassa ja on myös levyttänyt juontajaparinsa Renne Korppilan kanssa.


title: Kaunoruohokaija

text: Kaunoruohokaija ("Neophema pulchella") on kaakkoisaustralialainen värikäs kaijalaji.


title: Kaunoruohokaija

text: Kaunoruohokaijan pituus on noin 20 cm ja paino 35–46 grammaa. Sen höyhenpuku on selästä ja päälaelta kirkkaan vihreä, alapuoli keltainen, siiven keskimmäiset ja pienet yläpeitinhöyhenet ja naama siniset. Koiraan siivellä on punaruskea siipijuova, siipisulkien reunat ja siiven alapeitinhöyhenet ovat tummansiniset ja pyrstö vihreä. Naaraan naama on vaaleamman sininen, ja siltä puuttuu siiven punertava juova. Nuori lintu on himmeämmän värinen.


title: Kaunoruohokaija

text: Kaunoruohokaijat elävät Australian kaakkoisosassa Queenslandin kaakkoiskulmasta Victorian pohjoisosiin. Kannan suuruus on noin 20 000 yksilöä. Laji oli häviämässä 1900-luvun alussa, mutta kanta alkoi elpyä 1920-luvulla. Kaunoruohokaijoja pyydystettiin häkkilinnuiksi ja ammuttiin piirakantäytteiksi. Ne ovat enimmäkseen paikkalintuja. George Shaw kuvaili lajin holotyypin Uudesta Etelä-Walesista.


title: Kaunoruohokaija

text: Kaunoruohokaijat asuvat harvapuustoisilla heinämailla ja vuorenrinteillä sekä vesireittien varrella.


title: Kaunoruohokaija

text: Lajin lisääntymisaika on elokuusta joulukuulle. Pesä on tavallisesti puun- tai kannonkolossa. Naaras munii neljästä viiteen munaa, joita se hautoo noin 20 päivää. Poikaset jättävät pesän neljän viikon ikäisinä, ja ne saavat aikuisen höyhenpuvun noin neljän kuukauden ikäisinä. Pari pesii toisinaan kahdesti kesän aikana.


title: Kaunoruohokaija

text: Kaunoruohokaijojen ruokavalio koostuu siemenistä ja kasvien osista, joita se etsii maasta. Siementen osuus lisääntyy kuivan kauden lopulla. Syödessään se on hyvin peloton ja väistää ihmistä tavallisesti kävellen. Kuumimman ajan iltapäivästä linnut lepäävät pensaiden tai puiden siimeksessä. Ne käyvät juomassa vain kerran päivässä.


title: Punaruohokaija

text: Punaruohokaija ("Neophema splendida") on eteläaustralialainen värikäs kaija.


title: Punaruohokaija

text: Linnun pituus on noin 19 cm ja paino 36–44 g. Sen höyhenpuku on selästä ja päälaelta vihreä, naama ja osa siivistä ovat turkoosinsiniset, rinta on punainen ja vatsa keltainen. Nokka on tummanharmaa, iiris ruskea ja koivet ruskehtavan harmaat. Naaras on himmeämmän värinen ja nuori lintu muistuttaa naarasta.


title: Punaruohokaija

text: Punaruohokaijat elävät sisämaassa Australian eteläosassa. Kannan suuruus on noin 10 000 yksilöä. Ne ovat vaelluslintuja, jotka eräinä vuosina voivat esiintyä yli sadan yksilön parvina, vaikka tavallisesti elävät pareittain tai perhekunnittain. John Gould kuvaili lajin holotyypin Länsi-Australiasta.


title: Punaruohokaija

text: Punaruohokaijat asuvat kuivilla eukalyptusta ja akasiaa kasvavilla harvapuustoisilla ruohostomailla, pikku metsiköissä ja pensaikoissa.


title: Punaruohokaija

text: Lisääntymisaika on tavallisesti elokuusta joulu-tammikuulle. Pesä on tavallisesti puunkolossa. Naaras munii kolmesta viiteen munaa, joita se hautoo noin 20 päivää. Poikaset jättävät pesän neljän-viiden viikon ikäisinä, ja saavat aikuisen höyhenpuvun noin kuuden kuukauden ikäisinä.


title: Punaruohokaija

text: Ruokavalio koostuu siemenistä ja kasvien osista. Linnut ruokailevat äänettöminä maassa pensaiden suojassa ja ovat vaikeasti havaittavia. Ne käyvät harvoin juomassa, ja niiden arvellaan nuolevan kastetta tai imevän nestettä mehikasveista, kuten sailioista ("Calandrinia").


title: Sebastian

text: Sebastian on alkujaan kreikkalais-latinalainen miehen etunimi. Nimi merkitsee Sebasten asukasta. Vanhalla ajalla Sebaste oli Vähässä-Aasiassa sijainnut kaupunki, jonka nimi tuli ’kunnoitettavaa’ tarkoittavasta kreikan kielen sanasta "sebastos" (σεβαστος) ja oli samalla käännös keisari Augustuksen nimestä. Nimen on tehnyt laajalti suosituksi varsinkin Pyhä Sebastianus, kristillinen marttyyri, jonka muistopäivä 20. tammikuuta on Suomessakin nykyään (vuodesta 2010 lähtien) Sebastianin nimipäivä.


title: Sebastian

text: Suomessa nimi Sebastian oli 1900-luvun alkupuolella varsin harvinainen, mutta on 1960-luvulta lähtien yleistynyt. Vuoden 2016 loppuun mennessä nimi oli annettu 14 782 henkilölle.


title: Tiililä

text: Tiililä on suomalainen sukunimi, joka on muun muassa seuraavilla henkilöillä:


title: Rantakaija

text: Rantakaija ("Neophema petrophila") on Australian rannikolla elävä kaija.


title: Rantakaija

text: Linnun pituus on noin 22 cm ja paino 44–67 g. Sen höyhenpuku on pääosin oliivinvihreä, otsassa ja siivillä on kirkkansinistä. Nokka on harmaa, iiris tummanruskea ja koivet harmahtavat. Nuori lintu on himmeämmän värinen. Laji on vaatimattomimman värinen kaikista australialaisista papukaijoista.


title: Rantakaija

text: Rantakaijan esiintymisalue ulottuu Australian länsirannikolta etelärannikon Robeen. Laji on yleinen ja asuttaa vain kapeaa rannikkovyöhykettä ja saaria 20 kilometriä rannasta. Sisämaassa sitä ei tavata kymmentä kilometriä kauempana merenrannasta. Kannan suuruus on yli 20 000 yksilöä. Gould kuvaili lajin holotyypin Länsi-Australiasta.


title: Rantakaija

text: Rantakaijat asuvat vain rannikon hiekkadyyneillä, alkaalisilla soilla ja karuilla kallioluodoilla. Ne esiintyvät yleensä pareittain tai perhekunnittain, mutta voivat joskus muodostaa jopa sadan yksilön parvia.


title: Rantakaija

text: Lisääntymisaika on elokuusta lokakuulle. Pesä on maassa kallionkielekkeen alla tai vanhassa merilinnun pesäonkalossa, aina nousuveden ylärajaa korkeammalla. Naaras munii neljästä viiteen munaa, joita se hautoo noin 18 päivää. Poikaset jättävät pesän kuukauden ikäisinä, ja muodostavat vanhempiensa kanssa perhekunnan. Poikaset saavat aikuisen höyhenpuvun kolmen tai neljän kuukauden ikäisinä. Pari voi pesiä kahdesti kesän aiakan, jos olot ovat suotuisat.


title: Rantakaija

text: Ruokavalio koostuu ruohojen ja pensaiden siemenistä ja hedelmistä. Joskus ne voivat tulla ratapihoille syömään maahan karisseita vehnänjyviä. Ruokaillessaan ne ovat kesyjä, mutta vaikeasti havaittavia, sillä ne etsivät lähes äänettöminä siemeniä kasvillisuuden seassa.


title: Juan de Grijalva

text: Juan de Grijalva (n. 1489 – 21. tammikuuta 1527) oli espanjalainen tutkimusmatkailija. Hän oli ensimmäisiä, joka tutki Meksikon ranta-alueita.


title: Juan de Grijalva

text: Hänen kanssaan retkellä olivat Francisco de Montejo, Pedro de Alvarado, Juan Díaz, Francisco Peñalosa, Alonso de Ávila, Alonso Hernández, Julianillo Villafaña, Melchorejo Villafaña, Antonio Villafaña.


title: Tasmaniankaija

text: Tasmaniankaija ("Lathamus discolor") on kaakkoisaustralialainen äärimmäisen uhanalainen kaija. Se on sukunsa ainoa laji. Tieteellisen sukunimensä se on saanut lintutieteilijä John Lathamin kunniaksi.


title: Tasmaniankaija

text: Linnun pituus on noin 25 cm ja paino 46–76 grammaa. Sen höyhenpuku on pääosin vihreä, alapuolelta kellanvihreä. Naama on punainen, päälaki sininen, viikset keltaiset, pyrstön alapeitinhöyhenet punaiset ja pyrstö punaruskea. Siivellä on sinistä ja tummanpunaista. Nokka on sarvenvärinen, iiris keltainen ja koivet ruskehtavat. Naaraan naama ei ole niin kirkkaanpunainen kuin koiraan. Nuori lintu on himmeämmän värinen. Lajin siivet ja pyrstö ovat pitkät.


title: Tasmaniankaija

text: Tasmaniakaija elää Tasmaniassa ja joillakin Bassinsalmen saarilla. Kannan suuruus on noin 2 500 yksilöä. Se muuttaa talveksi Kaakkois-Australiaan. Lajin kanta on taantunut voimakkaasti, koska sen alkuperäiset elinympäristöt eukalyptusmetsät on Tasmaniassa pääosin tuhottu. John White kuvaili lajin holotyypin Uudesta Etelä-Walesista.


title: Tasmaniankaija

text: Tasmaniankaijat elävät kaikenlaisissa metsissä, joissa on kukkivia puita, myös puutarhoissa, puistoissa ja tienvarsien metsiköissä.


title: Tasmaniankaija

text: Lisääntymisaika on syyskuusta tammikuulle. Laji pesii usein yhdyskunnittain. Pesä on eukalyptuksen kolossa. Naaras munii kolmesta viiteen munaa, joita se hautoo noin 20 päivää. Poikaset jättävät pesän kuuden viikon ikäisinä. Pari voi käyttää samaa pesäkoloa vuodesta toiseen. Kottarainen on paha kilpailija pesäkoloista ja saattaa olla yksi syy lajin vähenemiseen.


title: Tasmaniankaija

text: Tasmaniakaijan ruokavalio koostuu pääasiassa siitepölystä ja medestä, mutta myös hyönteisistä ja niiden toukista, hedelmistä, marjoista, siemenistä ja kasvien osista. Pääravintona on kukkivien eukalyptuspuiden siitepöly ja mesi, ja ruokailevien lintujen puku voi olla kokonaan meden tahraama.


title: Music for Relief

text: Music for Relief on Linkin Park -yhtyeen perustama hyväntekeväisyysjärjestö. Järjestön tavoitteena on tarjota hätäapua luonnonkatastrofien uhreille ja nostaa tietoisuutta ilmaston lämpenemisestä.


title: Music for Relief

text: Music for Relief on sitoutunut tarjoamaan apua luonnonkatastrofien uhreille ja estämään tällaisten katastrofien tapahtumista. Sen perustamisvuodesta 2005 lähtien järjestö on kerännyt yli 3,5 miljoonaa dollaria seuraavien katastrofien uhreille:Music For Relief on järjestänyt kaksi konserttia suosittujen artistien ja julkkisten kanssa. Ensimmäinen esitys pidettiin 17. tammikuuta 2005 ja mukana olivat Tenacious D (joka myös auttoi järjestämään tapahtuman), Beck, Will Ferrell, Dave Grohl, Josh Homme, ja Eddie Vedder. Toinen esitys pidettiin 15. helmikuuta 2005 ja mukana olivat Story of the Year, The Crystal Method, Linkin Park, Camp Freddy, No Doubt ja Jurassic 5. Konsertissa oli tarkoitus esiintyä myös Blink-182:n, mutta se ei esiintynyt, koska yhtye on tauolla.


title: Music for Relief

text: 19. tammikuuta 2010 Linkin Park julkaisi uuden kappaleen nimeltä "Not Alone" osana Music for Reliefin Download to Donate for Haiti -nimistä kokoelmalevyä Haitin maanjäristyksen uhrien tukemiseksi. Kokoelma sisältää lukuisia kappaleita tunnetuilta artisteilta, jotka kehottavat ihmisiä lataamaan kappaleita, ja näin antamaan tukensa uhrien auttamiseksi. Kappaleen musiikkivideo julkaistiin 10. helmikuuta 2010.


title: Music for Relief

text: 11. tammikuuta 2011 Download to Donate for Haiti -kokoelmasta julkaistiin uusi, 2.0-versio, joka sisältää uusia kappaleita.


title: Music for Relief

text: Maaliskuussa 2011 Linkin Park osallistui Sendain maanjäristyksen uhrien auttamiseen myymällä Mike Shinodan suunnittelemia t-paitoja. Lisäksi yhtye julkaisi uuden elektronisen balladin, nimeltään "Issho Ni". Vuonna 2011 yhtyeen DJ Joe Hahn suunnitteli Formula 1 -kuljettaja Kamui Kobayashille kypärän, jota hän käytti Brasilian GP:ssä. Kypärä huutokaupattiin 19 000 dollarin summalla.


title: Isak Björklund

text: Isak Björklund (22. lokakuuta 1686, Vähäkyrö – 30. tammikuuta 1740, Turku) oli Turun akatemian itämaisten kielten professori. Hänen vanhempansa olivat talollinen Yrjö Heikkilä ja tämän vaimo Gunilla. Björklund valmistui ylioppilaaksi Uppsalassa 1705 ja toimi sitten useita vuosia kotiopettajana Paltamon pappilassa rovasti Erik Cajanuksen luona. Vuonna 1712 käydyssä sarkasodassa venäläinen joukko-osasto hyökkäsi Paltamoon, jolloin Björklund haavoittui saatuaan keihään kylkeensä. Hän pakeni Tukholmaan ja Uppsalaan maanpakoon. Vuonna 1720 hänet nimitettiin Turun akatemian filosofisen tiedekunnan apulaiseksi, mutta hän pysyi Tukholmassa hoitamassa Gezeliuksen raamattutyötä. Turun akatemian pyhien kielten professorina Björklund toimi 1728–1734 ja teologian toisena professorina 1734–1740. Samanaikaisesti hän toimi kirkkoherrana, jotta sai tuloja tästä pastoraatistaan. Björklund oli prebendaseurakunnan kirkkoherrana Piikkiössä 1732–1734 ja Turun suomalaisessa seurakunnassa 1734–1740. Hän toimi myös akatemian rehtorina 1733–1734 ja 1739–1740. Björklund toimi lisäksi Pohjalaisen Osakunnan inspehtorina 1728–1740.


title: Scott Brown

text: Scott Philip Brown (s. 12. syyskuuta 1959 Kittery, Maine) on yhdysvaltalainen poliitikko. Hänet valittiin Ted Kennedyn seuraajaksi Yhdysvaltain senaattiin Massachusettsin osavaltiosta tammikuussa 2010. Brown oli Massachusettsin osavaltion ensimmäinen republikaaninen senaattori sitten vuoden 1972. Hän menetti paikkansa vuoden 2012 kongressivaaleissa. Koulutukseltaan Brown on juristi. Hän on naimisissa ja hänellä on kaksi tytärtä, joista Ayla Brown tunnetaan poplaulajana.


title: Scott Brown

text: Vuoden 2010 vaalien lopputulos oli käytännössä suuri takaisku presidentti Barack Obamalle. Brownin voiton myötä demokraatit menettivät ratkaisevan 60–40-enemmistön senaatissa. Enemmistön menetys vaikeutti huomattavasti muun muassa terveydenhuoltouudistuksen eteenpäin vientiä kongressissa. Scott Brown äänestikin Obaman uudistusta vastaan.


title: Scott Brown

text: Brown ei pystynyt uusimaan paikkansa senaatissa vuoden 2012 vaaleissa. Hän hävisi demokraatti Elizabeth Warrenille. Brownin arvioidaan asettuvan ehdolle vuoden 2013 senaatin täytevaaleissa koska Massachusettsin vanhempi senaattori John Kerry valittiin uudeksi ulkoministeriksi. Maltillinen republikaani Brownin arvioidaan myös olevan mahdollisesti kiinnostunut ehdokkuudesta Massachusettsin kuvernöörivaaleissa vuonna 2014.


title: John White

text: John White (s. noin 1756 – 20. helmikuuta 1832 Worthing, Englanti) oli englantilainen lääkäri ja luonnontieteilijä.


title: John White

text:
White syntyi Sussexissa, joidenkin lähteiden mukaan vuonna 1750. Hän liittyi kirurgiksi Kuninkaallisen laivaston alukselle HMS "Wasp" vuonna 1778 ja purjehti niin Intiaan kuin Karibialle. Vuonna 1786 White liittyi "Irresistiblen" miehistöön, ja kapteeni Sir Andrew Snape Hamondin suosituksesta hänet valittiin pääkirurgiksi laivastoon, joka lähti 1787 perustamaan asutusta Australian Botany Bayhin. Laivastossa oli yhdessätoista laivassa kaikkiaan lähes 1 500 ihmistä, joista 778 vankeja, ja paljolti Whiten ja hänen alaistensa ansiosta kahdeksan kuukautta kestäneen purjehduksen aikana kuoli vain 34 ihmistä. Perillä Australiassa rakennettiin sairaala ja kuolleisuus väheni edelleen. Elokuussa 1788 White joutui kaksintaisteluun alaisensa William Balmainin kanssa, ja molemmat haavoittuivat.
White piti päiväkirjaa Australiassa havaitsemistaan linnuista ja lähetti kirjoituksensa Englantiin ystävälleen Thomas Wilsonille, joka julkaisi teoksen "Journal of a Voyage to New South Wales" vuonna 1790. Teoksessa oli 65 piirrosta, ja se käännettiin pian saksaksi ja myöhemmin myös ruotsiksi ja ranskaksi. Hän lähetti piirroksia ja näytteitä myös teokseen "The Voyage of Governor Phillip to Botany Bay" (Lontoo, 1789).


title: John White

text: Vuonna 1790 siirtokuntaan saapui toinen 500 vangin laivasto. Vangit olivat erittäin huonossa kunnossa ja heitä kuoli paljon. Lääkkeiden ja tarvikkeiden puutteesta huolimatta White alaisineen hoiti yli puolet vangeista terveiksi. Kolmas vankilaivasto 1791 koki lähes saman kohtalon ja pahimmillaan lähes 600 vankia oli sairaalahoidossa ja kykenemättömiä työhön. Vuonna 1792 kuoli kaikkiaan 436 vankia.


title: John White

text: Vuonna 1792 White sai omakseen 40 hehtaarin tilan nykyisen Petershamin kaupungin alueelta. Myöhemmin hänelle myönnettiin vielä 12 hehtaaria lisää maata. Hän myi maansa uudisasukkaalle vuonna 1822.


title: John White

text: White palasi Englantiin 1795 ja kirjoitti laajan käsikirjoituksen australialaisista kasveista. Käsikirjoitus katosi jäljettömiin, mutta todennäköisesti siihen liittyvät piirrokset on museoitu British Museumiin. Vuonna 1796 White palasi laivastoon ja purjehti merillä kolme vuotta. Tämän jälkeen hän toimi lääkärinä laivaston asemilla Kentissä aina vuoteen 1820 saakka, jolloin hän jäi eläkkeelle.


title: John White

text: White kuvaili ja nimesi tasmaniankaijan vuonna 1790. Myös IBC mainitsee auktoriksi Whiten, mutta Itiksessä auktoriksi mainitaan George Shaw, mikä lienee väärin.


title: Fats Waller

text: Thomas Wright ”Fats” Waller (21. toukokuuta 1904 – 15. joulukuuta 1943) oli yhdysvaltalainen jazzpianisti, laulaja, säveltäjä ja koomikko. Hänen säveltämistään kappaleista tunnetuimpia ovat ”Honeysuckle Rose”, ”Ain’t Misbehavin’”, ”Keepin’ Out of Mischief Now” ja ”Jitterbug Waltz”. Waller oli nuoruudessaan stride-pianotekniikan pioneerin James P. Johnsonin oppilas, ja hänestä tuli stride-koulukunnan suosituin esittäjä osaksi soittotekniikkansa, osaksi taas humoristisen ja viihdyttävän esitystyylinsä takia.


title: Fats Waller

text: Waller ryhtyi soittamaan ammatikseen 15-vuotiaana. Hän soitti urkuja elokuvateattereissa ja toimi vaudeville-esiintyjien kuten Bessie Smithin säestäjänä. Vuonna 1927 hän sävelsi musiikkia Broadway-näytelmään "Keep Shufflin"', ja vuonna 1929 sai ensi-iltansa musikaali "Hot Chocolates", josta ovat lähtöisin Wallerin suurimmat hitit ”Honeysuckle Rose” ja ”Ain’t Misbehavin’”. Molemmat kappaleet ovat muodostuneet jazzstandardeiksi, ja Wallerin nauhoitteet niistä kuuluvat historiallisia äänilevyjä taltioivaan Grammy Hall of Fameen.


title: Fats Waller

text: Wallerin tekniikalla oli suuri vaikutus myöhemmän sukupolven pianisteihin. Earl Hines on nimennyt Wallerin suurimmaksi yksittäiseksi vaikuttajaksi tyylinsä kehittymiselle. Count Basie aloitti uransa imitoiden Wallerin tekniikkaa. Duke Ellingtonin pianonsoitto perustui stride-tyyliin, jonka tunnetuin esittäjä Waller oli. Samoin bebop-pianistit kuten Bud Powell ja Thelonious Monk lainasivat toisinaan Wallerin pianokuvioita omassa soitossaan.


title: Marjo Voutilainen

text: Marjo Voutilainen (s. 22. maaliskuuta 1981 Kuopio) on suomalainen jääkiekkoilija, pelipaikaltaan hyökkääjä. Aktiiviuransa jälkeen hän on toiminut SM-sarjassa pelaavan Kalevan Pallon valmentajana.


title: Marjo Voutilainen

text: Voutilainen edusti kasvattajaseuraansa KalPaa SM-sarjassa kausilla 1995–1997, 1. divisioonassa kaudella 1997–1998 ja uudelleen SM-sarjassa 1998–2001. Hän jatkoi pääsarjauraansa Itä-Helsingin Kiekkossa kausilla 2001–2004 ja Espoo Bluesissa 2004–2008. Hän voitti Bluesissa Suomen-mestaruuden 2005, 2007 ja 2008. Kaudella 2008–2009 hän pelasi Venäjän sarjassa SKIF-joukkueessa, ja teki Euroopan cupin mestaruuden ratkaisseen maalin ottelussa Bluesia vastaan. Hän pelasi Bluesissa kauden 2009–2010, KalPassa kaudet 2010–2014 ja JYPissä 2014–2016. Hän päätti pelaajauransa Suomen-mestaruuteen JYPissä 2016. Hän aloitti KalPan valmentajana kaudella 2016–2017.


title: Marjo Voutilainen

text: Voutilainen pelasi ensimmäiset A-maaottelunsa kaudella 1996–1997. Hän kuului Suomen joukkueeseen, joka sijoittui neljänneksi Minneapolisin MM-kilpailuissa 2001 ja Salt Lake Cityn olympialaisissa 2002. Seuraavan kerran hän pelasi arvokilpailuissa Harbinin MM-kilpailuissa 2008, joissa Suomi sai pronssia. Hän kuului Suomen pronssijoukkueeseen myös Hämeenlinnan MM-kisoissa 2009 ja Vancouverin olympialaisissa 2010. Voutilainen oli 13.1.2010 mennessä pelannut 114 A-maaottelua, joissa hän oli tehnyt 14 maalia ja antanut 40 maalisyöttöä. Hän kuului neljänneksi sijoittuneeseen Suomen joukkueeseen MM-kilpailuissa 2013. Viimeisen A-maaottelunsa hän pelasi kaudella 2013–2014.


title: David García

text: David García on seuraavien henkilöiden nimi:


title: Ceriumkloridi

text: Ceriumkloridi (CeCl) on cerium- ja kloridi-ionien muodostama epäorgaaninen ioniyhdiste. Ceriumkloridia käytetään metallisen ceriumin valmistamiseen ja katalyyttinä orgaanisessa kemiassa.


title: Ceriumkloridi

text: Ceriumkloridia valmistetaan neutraloimalla ceriumkarbonaattia tai cerium(III)hydroksidia suolahapolla ja kiteytetään. Näin saatu ceriumkloridi on usein heptahydraattina CeCl·7HO. Kidevesi alkaa poistua lämmitettäessä yhdistettä noin 90 °C. Kokonaan vedettömäksi ceriumloridi muuttuu 230 °C


title: Ceriumkloridi

text: Ceriumkloridia muodostuu myös cerium(IV)hydroksidin reagoidessa suolahapon kanssa.


title: Ceriumkloridi

text:
Ceriumkloridia käytetään metallisen ceriumin ja ceriumyhdisteiden, kuten ceriumoksalaatin, valmistukseen.
Ceriumkloridia voidaan käyttää myös hehkusukissa.


title: Ceriumkloridi

text: Niin sanotussa Luche-pelkistyksessä käytetään pelkistimen, kuten natriumborohydridin lisäksi ceriumkloridia. Tällöin α,β-tyydyttymätön yhdiste säilyttää rakenteessaan kaksoissidoksen, joka pelkistyisi yksinkertaiseksi sidokseksi ilman ceriumkloridia. Esimerkissä pelkistetään karvonia, jolloin syntyy tyydyttymätön allyylinen alkoholi (tuote 1). Ilman ceriumkloridin käyttöä syntyisi tuotteiden 1 ja 2 seos.


title: HTC HD2

text: HTC HD2 on HTC:n marraskuussa 2009 markkinoille tuoma älypuhelin. Puhelin on hyvin tekninen ja sisältää mm. 1 GHz snapdragon-suorittimen, sekä Windows Mobile 6.5 -käyttöjärjestelmän. Puhelin kilpailee lähinnä Applen iPhonen ja Nokian N900 -puhelimien kanssa.


title: HTC HD2

text: (*) Android ja Windows Phone 7 käyttöjärjestelmät toimivat puhelimessa moitteetta, mutta eivät ole virallisesti tuettuja ja vaativat käyttäjän tekemään puhelimeen ohjelmistopuolen muutoksia saadakseen kyseiset käyttöjärjestelmät toimimaan puhelimessa.


title: HTC HD2

text: (**) Meego, Ubuntu ja FireFox OS saadaan myös puhelimessa boottaamaan, muttei kyseiset käyttöjärjestelmät toistaiseksi toimi puhelimessa vakaasti, eivätkä osaa hyödyntää kaikkia puhelimen toimintoja.


title: Seppälä (Jyväskylä)

text: Seppälä on pien- ja tilastoalue Jyväskylässä Kangasvuoren kaupunginosassa Tourulan pohjoispuolella. Seppälästä oli alun perin tarkoitus tulla teollisuusalue, mutta siitä on tullut paremminkin kaupan keskittymä. Vuonna 1972 sinne avattiin Seppälän Prisma, joka on Jyväskylän ensimmäinen automarket ja Suomen ensimmäinen Prisma. Seppälässä toimi myös vuoteen 2010 asti Gummeruksen kirjapaino. Suuri osa Seppälän kaduista on nimetty sepän välineiden mukaan, esimerkiksi Ahjokatu, Alasinkatu ja Vasarakatu.


title: Seppälä (Jyväskylä)

text: Vuonna 2017 Seppälään avattiin Seppä -kauppakeskus.


title: Stora Mickelskären

text: Stora Mickelskären on Porkkalan edustalla, Kirkkonummen kunnan alueella sijaitseva usean saaren muodostama saariryhmä. Nimen katsotaan olevan perua siitä, että viikinkien reitti oli kulkenut saariston ohi. Lähtökohtana on ollut tuon ajan ruotsin "mikla" eli suurta (nykyruotsin "mycket") tarkoittava sana.


title: Stora Mickelskären

text: Saariston pääsaari Bylandet on Espoon kaupungin virkistysalue. Saari on ollut aiemmin myös osa toisen maailmansodan jälkeistä Porkkalan vuokra-aluetta vuoteen 1956 asti. Tänä aikana siellä sijaitsi Neuvostoliiton vuokra-alueen merivalvonnan hallinnollinen keskus, minkä vuoksi saarella on yhä runsaasti ajan neuvostoliittolaista rakennuskantaa. Tunnetuimmat ovat Komendantin talo ja leipomo. Saarella on myös suomalaisten toisen maailmansodan aikana rakentama tulenjohtotorni, “Valven saapas“, joka on puolustusvoimien hallinnassa. Bylandetissa on yksi poiju pohjoiskärjessä ja useampia poijuja länsipuolella. Poijut on porattu kallioon länsipuolella ja kaikkia länsipuolen poijuja yhdistää ketju pohjassa, joten ankkuriin ei kannata mennä. Pohjoiskärjessä olevalla poijulla on paino. Poijut on laitettu 2003, mutta ne on tarkastettu 3. elokuuta 2011.


title: Stora Mickelskären

text: Muita Stora Mickelskärenin saaria ovat mm. Norrlandet, Lövlandet, Norra Linlandet, Södra Linlandet sekä Skrobban.


title: Stora Mickelskären

text: Skrobban on Merikarhujen saari ja sinne on ulkopuolisilla pääsy vain kutsusta. Saaren merkittävin nähtävyys on vuoden 1850 piirustusten mukaisesti uudelleenrakennettu punainen luotsitupa. Luotsitupien tapaan sieltä piti näkyä kaikille ilmansuunnille, joten se onkin sijoitettu saaren korkeimmalle kohdalle avokalliolle, josta avautuu näkymät kaikille alueen veneilyreiteille.


title: Cibo Matto

text: Cibo Matto oli yhdysvaltalainen yhtye. Sen perustivat kaksi japanilaista ekspatriaattia Yuka Honda ja Miho Hatori New Yorkissa vuonna 1994. Honda sävelsi yhtyeen kappaleet käyttäen syntetisaattoreita, kitaraa ja sampleria, Hatori kirjoitti sanoitukset ja lauloi tai räppäsi. Myöhemmin yhtyeessä soittivat myös Sean Lennon, Timo Ellis ja Duma Love. Cibo Matto hajosi kaksi albumia julkaistuaan vuonna 2001.


title: Cibo Matto

text: Cibo Matto yhdisteli musiikissaan muun muassa hip-hopia, rockia, jazzia ja bossa novaa. Nimi Cibo Matto on italiaa ja tarkoittaa "hullua ruokaa". Yhtye tulikin tunnetuksi ruoka-aiheisilla sanoituksillaan.


title: Cibo Matto

text: Cibo Matto on esiintynyt myös "Buffy vampyyrintappaja" -televisiosarjassa.


title: Suomen museot

text: Museoita on Suomessa yli tuhat. Suomen museolaitos on jaettu vastuualueittain valtakunnallisiin museoihin, maakuntamuseoihin, aluetaidemuseoihin ja valtakunnallisiin erikoismuseoihin. Suomen museoista ammatillisesti hoidettuja ja ympärivuotisesti avoinna olevia on runsaat 300. Loput museoista on pääasiassa kesäaikaan avoinna olevia kotiseutumuseoita.


title: Suomen museot

text: Opetus- ja kulttuuriministeriön alainen Museovirasto julkaisee joka vuosi tietoja Suomen päätoimisesti ja ammatillisesti hoidettujen museoiden toiminnasta, taloudesta ja henkilöstöstä. Tilastotiedot vuodesta 2007 lähtien on koottu Museotilasto-verkkopalveluun.


title: Suomen museot

text: Suomessa otettiin keväällä 2015 käyttöön Museokortti-järjestelmä, mikä lisäsi museokäyntien määrää. Ennen kuin Museokortti tuli käyttöön, 2000-luvun Suomessa tehtiin keskimäärin 5,2 miljoonaa museovierailua vuodessa. Vuonna 2015 Suomen ammattimaisesti hoidetuissa museoissa käytiin yli 5,6 miljoonaa kertaa ja vuonna 2016 yli 6,6 miljoonaa kertaa. Vuonna 2017 museokäyntejä kertyi 7,1 miljoonaa, mikä oli enemmän kuin koskaan aikaisemmin. Myös vuonna 2018 museokäyntejä oli suurin piirtein saman verran. Tiedot perustuvat museotilastoihin, joissa on mukana noin 150 ammattimaisesti hoidettua museota ja yhteensä noin 330 eri museokohdetta.


title: Suomen museot

text: Vuonna 2015


title: Suomen museot

text: Vuonna 2016


title: Suomen museot

text: Vuonna 2017


title: Suomen museot

text: Vuonna 2018


title: Suomen museot

text: Kulttuurihistorialliset museot tallentavat ihmisen ja kulttuurin kehitystä kuvaavia objekteja, jotka voivat olla hyvin yleisiä tai uniikkeja. Museot ovat usein erikoistuneet johonkin ajanjaksoon, maantieteelliseen alueeseen tai alaan.


title: Suomen museot

text: Valtakunnallisena kulttuurihistorian museona toimii Suomen kansallismuseo, joka sijaitsee Helsingissä. Kansallismuseon tehtävänä on tutkia, kartuttaa ja esitellä aineellista kulttuuriperintöä. Perusnäyttelyt käsittelevät Suomen esihistoriaa, Ruotsin ja Venäjän vallan aikaa sekä itsenäisyyden aikaa. Kansallismuseo vastaa myös Kulttuurien museon, Suomen merimuseon, Seurasaaren ulkomuseon, Olavinlinnan, Hämeen linnan, Hvitträskin, Tamminiemen ja Louhisaaren toiminnasta.


title: Suomen museot

text: Suomessa toimii 22 kulttuurihistoriallista maakuntamuseota. Ne saavat korotettua valtionosuutta, koska ne ohjaavat ja tukevat museotoimintaa sekä kulttuuriperinnön ja kulttuuriympäristön hoitoa ja säilymistä omalla toimialueellaan. Maakuntamuseoissa työskentelee maakuntamuseotutkija tai -amanuenssi, joka neuvoo alueen paikallismuseoita ja muita toimijoita kulttuuriperintöasioissa. Lisäksi maakuntamuseoilla on hallinnollisia tehtäviä, jotka liittyvät kulttuuriesineiden maastavientiin, rakennussuojeluun ja muinaismuistojen suojeluun. Maakuntamuseot ovat kotikaupunkiensa omistamia.


title: Suomen museot

text: Keskus- ja maakuntamuseoiden lisäksi kulttuurihistoriallisten museoiden joukkoon mahtuu paljon museoita joille ei ole myönnetty korkeampaa statusta eikä sen mukanaan tuomia erityistehtäviä. Tyypillisiä kulttuurihistoriallisia museoita ovat kuntien ja kaupunkien omistamat paikallista kulttuurihistoriaa esittelevät museot.


title: Suomen museot

text: Taidemuseot keräävät, tutkivat, säilyttävät ja esittelevät taideteoksia. Taidemuseoiden tehtävänä on edistää taiteen tuntemusta ja perehdyttää kuvataiteeseen taidekasvatuksen avulla. Jotkin museot ovat erikoistuneet esimerkiksi maalaus-, veistos- tai piirrostaiteeseen tai keskittyneet tietyn aikakauden, taiteilijan tai taiteilijaryhmän teoksiin.


title: Suomen museot

text:
Suomen ensimmäinen taidemuseo oli vuonna 1882 avattu Cygnaeuksen galleria. Se lopetti toimintansa vuonna 2014.Suomessa on 16 aluetaidemuseota, joiden tehtävänä on tutkimus-, tallennus- ja näyttelytoiminnan lisäksi ohjata ja tukea taidemuseotoimintaa omalla alueellaan.
Luonnontieteellisissä museoissa keskitytään jonkin luonnon osa-alueen, kuten eläintieteen, kasvitieteen tai geologian, näytteiden tallentamiseen, tutkimukseen ja esittelyyn. Suomen tieteelliset museot ovat pääsääntöisesti luonnontieteellisiä museoita. Luonnontieteellisten museoiden kokoelmia kartutetaan jatkuvasti laajojen tutkimusmateriaalien aikaansaamiseksi.
Erikoismuseot keskittyvät jonkin yksittäisen ilmiön tai esinetyypin tallennukseen, tutkimukseen ja esittelyyn. Erikoismuseoiden näyttelyiden tarjoama tieto omasta alastaan on huomattavasti syvempi kuin erimerkiksi laajempaan aihealueiden kirjoon keskittyneiden kulttuurihistoriallisten museoiden näyttelyt. Erikoismuseoiden toiminnassa saattaa olla yhtä aikaa piirteitä niin kulttuurihistoriallisten-, taide- kuin luonnontieteellisten museoiden toiminta-alueelta.


title: Suomen museot

text: Suomessa toimii tällä hetkellä 16 valtakunnallisen erikoismuseon statuksen saanutta museota. Ne koordinoivat oman erikoisalansa museotoimintaa koko maassa.


title: Narkaus

text: Narkaus on kylä Rovaniemellä, joka sijaitsee Kantatie 78:n varrella noin 35 kilometrin päässä keskustasta Ranualle päin, josta 10 kilometriä Ranuan suuntaan sijaitsee Saari-Kämä. Narkauksessa on Narkausjärvi, Jokelan ja Narkauksen välissä sijaitseva Ala-Kuohunki sekä monia muita pieniä järviä ja lampia. Asukkaita kylässä on noin 180.


title: Esko Honkanen

text: Esko Olavi Honkanen (11. joulukuuta 1925 Kurkijoki – 2. kesäkuuta 2010 Helsinki) oli suomalainen opettaja, toimittaja ja kirjailija. Hän on käyttänyt myös nimimerkkiä "Jouni Kaito".


title: Esko Honkanen

text: Honkanen oli jatkosodassa kesällä 1944. Hän valmistui ylioppilaaksi Parikkalan yhteiskoulusta ja 1951 kansakoulunopettajaksi Helsingin Opettajakorkeakoulusta. Hän työskenteli opettajana eri paikkakunnilla ja vuodesta 1965 Helsingin Vuosaaressa. Opettajantyönsä ohella hän kirjoitti 16 nuortenkirjaa ja runokokoelman.


title: Esko Honkanen

text: Honkanen oli perustamassa Helsingin Vuosaaressa ilmestyvää Vuosaari-lehteä ja oli vuodet 1965–2000 päätoimittaja. Hän on ollut myös Helsingin kaupunginvaltuutettuna kokoomuksessa ja liberaaleissa ja myös kaupunginhallituksessa 1997-2001. Muita luottamustoimia hänellä oli runsain määrin, ja hän oli innokas veteraaniurheilija.


title: Esko Honkanen

text:
Omalla nimellä:
Nimimerkillä "Jouni Kaito":


title: Bileet Roxburyssa

text: Bileet Roxburyssa ("A Night at the Roxbury") on John Fortenberryn ohjaama komediaelokuva vuodelta 1998. Elokuva perustuu "Saturday Night Livessa" esitettyyn "The Roxbury Guys" -sketsiin. Elokuvassakin nähdystä autolla-ajo kohtauksesta, jossa kuunnellaan Haddawayn discohittiä "What Is Love" päätä nytkyttäen, on tehty internetiin lukemattomia muunnelmia.


title: Bileet Roxburyssa

text: Doug Butabi (Chris Kattan) ja Steve Butabi (Will Ferrell) ovat luuseriveljekset, jotka asuvat vielä kotonaan. Heille tärkeintä ovat klubit ja diskopallon kimallus. Kummankin haaveena on päästä kaupungin parhaimpaan menopaikkaan Roxburyyn. Haave toteutuu, kun he törmäävät Richard Griecon (näyttelee itseään) kuljettamaan Ferrariin , joka avaa ovet heille Roxburyyn välttyäkseen oikeuskäsittelyltä. Roxburyssä veljekset tapaavat kaupungin klubienomistajan, jolle he kertovat oman ideansa yökerhoista. Eikä kauankaan kun veljesten lahkeissa roikkuu pari mallityttöä. Kotona odottaa veljesten isä, joka haluaa naittaa Steven naapurin Emilylle.


title: Julius Terentius

text: Julius Terentius (200-luku) oli roomalainen sotilas, joka tunnetaan Dura-Europoksesta löytyneen seinämaalauksen ja piirtokirjoituksen perusteella. Hän oli Durassa olleen palmyralaisten 20. kohortin ("Cohors XX Palmyrenorum") tribuuni, joka luultavasti sai surmansa persialaisten hyökkäyksessä vuonna 239.


title: Julius Terentius

text: Seinämaalauksessa, joka löydettiin eräästä kaupungin temppelistä, 21 miehen ryhmä kohortin sotilaita valmistautuu uhraamaan kolmen veistoksen edessä. Ne esittävät ehkä palmyralaisia jumalia tai Rooman keisareita Gordianus III:tta, Pupienusta ja Balbinusta. Uhritoimituksen johtajana toimii Julius Terentius, jonka nimi mainitaan maalauksessa.


title: Julius Terentius

text: Terentiuksen vaimo pystytti miehensä muistoksi hautakiven, joka löydettiin eräästä talosta, jonka tutkijat arvelevat olleen heidän kotinsa. Hautakiveen oli hakattu myös piirtokirjoitus, joka viittaa siihen, että hän sai surmansa taistelussa. Eräästä toisesta talosta löytyneen graffitin mukaan persialaiset hyökkäsivät Duraan 30. huhtikuuta 239. Terentius saattoi kuolla juuri tuolloin.


title: Steel pan

text: Steel pan on melodinen lyömäsoitin, joka on kehitetty Trinidadissa, Karibialla. Soitin valmistetaan peltitynnyristä. Nykyään yhteen tynnyrinpohjaan saadaan mahtumaan 30 ääntä ja sillä voidaan soittaa kaikissa sävellajeissa.


title: Steel pan

text: Karnevaalien aikaan 1930-luvun Trinidadissa kolisteltiin tyhjiä peltipurkkeja. Ajan kuluessa joku soittajista huomasi, että jos purkissa on lommoja niin siitä saa kuulumaan erilaisia ääniä. Ensimmäinen nykyiseltä nimeltään steelpanina tunnetun soittimen keksijä oli Winston Spree Simon. Ensimmäisiä soittimia valmistettiin muun muassa amerikkalaisten sotilastukikohtiin hylkäämistä tynnyreistä.


title: Steel pan

text: Vähitellen soittimet kehittyivät, jonka myötä myös bändit kasvoivat. Ellie Manette keksi kehittää soittimia eri sävelkorkeuksille ja näin steelpanit alkoivat saada eri muotoja äänialansa mukaan. Soittimien kehittyessä ammattitaitoisia virittäjiä kaivattiin. Yhtyeiden lisääntyessä ja steelpan-kulttuurin kehittyessä bändit alkoivat kisailla keskenään erilaisten karnevaalien yhteydessä. Suuret karnevaalit ovat katsojilleen ainutlaatuinen kokemus, sillä isoimmissa steelbandeissä voi olla jopa noin 120 soittajaa.


title: Steel pan

text: Aluksi steelpan levisi laivojen mukana Floridaan ja muualle Amerikkaan. Nykyään monessa amerikkalaisessa yliopistossa on oma steelband. Suomeen soitin rantautui 1960- luvulla trinidadilaisten Forrester “ForRasta” ja Francis Lobien mukana. He tekivät Helsingin Töölössä soittimia ja kiertelivät Suomea musisoiden. Liperiläinen Esa Tervala törmäsi soittimeen Tukholmassa ja innostui kokeilemaan soittimen valmistamista. Hän valmisti ensimmäisen steelpanin 1984 ja pyöritti 1987 Espoossa "Esa Tervala Steel Harps" -nimistä yhtyettä muutaman vuoden. Jukka Siikavire teki samoihin aikoihin steelpan-kokeiluja, mutta hän päätyi käyttämään kyseistä soitinta lähinnä teatteriproduktioissa.


title: Steel pan

text: Kiteeläinen Simo-Pekka Tiainen törmäsi steelbändiin Esa Tervalan tavoin Tukholmassa, kesällä 1988. Mukaan tarttui niin vahva into steelpannuja kohtaan, että hän päätti tehdä oman Ping Pongin, mikä valmistuikin pian Tukholman-reissun jälkeen. Tiaiselle ei kuitenkaan yksi Ping Pong riittänyt, vaan hänen mielenkiintonsa steelpannuihin vain kasvoi ja uusia soittimia alkoi syntyä kokonaiselle yhtyeelle. Kitee steelband aloitti toimintansa vuonna 1997 kansalaisopiston suojissa, mutta pari vuotta myöhemmin toiminta siirtyi yläkouluun ja Kiteen lukiolle. Vuonna 1999 Tiainen teki opintomatkan pannujen kotiseudulle Trinidadiin ja edelleen Los Angelesiin lahjakkaan pannutaiteilijan Chris Wabichin hoiviin. Kiteellä on "Steely Wonder" -orkesteria vetänyt vuodesta 2000 alkaen musiikin lehtori Tuula Tiainen.


title: Steel pan

text: Steelpan-toimintaa Suomessa on pyörittänyt myös Karjaalta kotoisin oleva Ari Viitanen, joka myös törmäsi steelpannuihin ensimmäisen kerran niin ikään Ruotsissa. Hän aloitti steelband-toiminnan 1990-luvun alussa. Viitasen luotsaama "Steel Pan Lovers" -yhtye toimi Karjaan suomalaisella yläasteella ja aloitti toimintansa vuonna 1992. Viitanen teki noin puolet soittimista itse. Karjaan alakoulun puolella toimintaa vetää Antti Jyrkkänen, joka on myös valmistanut joitakin steelpaneja. Steel Pan Lovers vieraili Trinidadissa World Steelband -festivaaleilla vuonna 2000. Karjaalta toiminta levisi Kirkkonummelle ja Saloon. Salossa steelpannut soivat Moision yläkoulun musiikkiluokilla; "Moisio Steel Band" toimii musiikinlehtori Taina Kojon ohjauksella. Kirkkonummella toimintaa pyörittää Satu Jämsä. Kiteeltä taas toiminta levisi Kontiolahden Lehmoon, jossa toimintaa vetää Kalle Rintala, Outokumpuun, jossa vaikuttaa Matti Väänänen, sekä Alavudelle, jossa toimintaa pitää yllä ja steelpaneja on valmistanut Jorma Tuhkanen.


title: Torino 2006 (videopeli)

text: Torino 2006 on urheilupeli Torinon talviolympialaisista 2006. Pelin lajit ovat: kelkkailu, ampumahiihto, pikaluistelu, mäkihyppy, alppihiihto, maastohiihto ja yhdistetty.


title: Kesyttömät etsivät

text: Kesyttömät etsivät (alkup. "Los detectives salvajes") on chileläis-espanjalaisen Roberto Bolañon kirjoittama romaani. Vuonna 1998 ilmestynyttä "Kesyttömät etsivät" -teosta pidetään hänen toisena päätyönään romaanin "2666" ohella. "Kesyttömät etsivät" sai ilmestymisvuonnaan arvostetut Herralde- ja Romulo Gallegos -kirjallisuuspalkinnot. Kirjan keskeiset aiheet liittyvät maanalaiseen kirjallisuusliikkeeseen, runoihin ja kadonneen runoilijattaren etsintään.


title: Kesyttömät etsivät

text: Kirjan on suomentanut Einari Aaltonen. Joulukuussa 2009 suomennoksen on kustantanut Kustannusosakeyhtiö Sammakko.


title: Anusandhān evaṃ Vikās Sangaṭhan

text: Rakṣā Anusandhān evaṃ Vikās Sangaṭhan on Intian puolustusministeriön alainen tutkimusorganisaatio (, eli "DRDO"), joka on alallaan Aasian suurimpia. Organisaatio perustettiin vuonna 1958 yhdistämällä kaksi Intian puolustusministeriön alaista tutkimuskeskusta. Nykyisin siinä työskentelee 5000 tutkijaa ja 25 000 heitä avustavaa henkilöä.


title: Anusandhān evaṃ Vikās Sangaṭhan

text: Projekteja


title: Anusandhān evaṃ Vikās Sangaṭhan

text: Organisaatio on kehittänyt lukuisia jalkaväen aseita.


title: Anusandhān evaṃ Vikās Sangaṭhan

text: Organisaatio on kehittänyt Intian laivastolle mm. kaikuluotaimia ja torpedoja.


title: Anusandhān evaṃ Vikās Sangaṭhan

text: Organisaatio on kehittänyt lukuisia ohjuksia eri aselajien tarpeisiin.


title: Megafoni

text:
Megafoni on kannettava ja tavallisesti kädessä pidettävä äänentoistolaite. Laite moninkertaistaa äänen ja sitä käytetään muun muassa urheilukilpailuissa. Megafonin kehittäjiä olivat Samuel Morland
ja Athanasius Kircher.


title: No Control

text: No Control on punk-yhtye Bad Religionin vuonna 1989 julkaistu neljäs studioalbumi. Albumi on myynyt hyvin edeltäjänsä tavoin. Se sisältää monia yhtyeen tunnetuimmista kappaleista kuten "Change of Ideas", "No Control", "I Want to Conquer the World" ja "You".


title: Austraasian viimeiset lapset

text: Austraasian viimeiset lapset on Tomi Kontion kirjoittama nuortenkirja. Se on Austraasia-trilogian toinen osa. Trilogian aloittanut teos Keväällä isä sai siivet voitti vuonna 2000 Finlandia Junior -palkinnon. Austraasia-trilogian päätösteos on nimeltään Maan veli. Austraasian viimeiset lapset kertoo kolmesta nuoresta, jotka seikkailevat Austraasian ihmeellisessä maailmassa. Kuvitteellinen Austraasian nimi on muodostettu oikean elämän maanosien Australian ja Aasian nimistä.


title: Austraasian viimeiset lapset

text: Kaksospojat Tomi ja Timo Kokko ystävineen ovat matkalla kohti uusia seikkailuja. Hirmuinen Raakel Vastapöksy on nujerrettu ja lapset ovat päässeet pakoon kurinpitolaitoksesta, Huostolasta. He lentävät omien siipiensä kannattelemina ja laskeutuvat uuteen kotimaahansa, Austraasiaan. Siellä he kohtaavat pitkästä aikaa vanhempansa.


title: Austraasian viimeiset lapset

text: Jälleennäkemisen jälkeen on aika tutustua uuteen maailmaan, joka on värikkäämpi ja valoisampi kuin entinen, eläimet ja kasvitkin ovat erilaisia. Ihmiset ovat epätavallisen ystävällisiä. Austraasia vaikuttaa liian hyvältä paikalta ollakseen totta.


title: Austraasian viimeiset lapset

text:
Pian lapset huomaavat, että Austraasiassa ei ihmisillä ole varjoja. Vähitellen he oivaltavat, että varjon myötä uhkaa kadota myös jotain muuta, ehkä koko heidän ihmisyytensä.
Varjot on saatava takaisin. Rääväsuinen merirosvo Puuttuva Peukalo kertoo lapsille kuulleensa, että varjot elelevät hirmuisten Toravuorien takana Kalmolassa.


title: Austraasian viimeiset lapset

text: Niin alkaa hurja seikkailu kohti vuoria, joiden väitetään olevan eläviä ja nielevän kitaansa jokaisen, joka yrittää niitä ylittää. Pääsevätkö lapset varjojensa luokse, vuorten toiselle puolelle?


title: Konttisen kesäteatteri

text: Konttisen kesäteatteri on Rovaniemellä toimiva kesäteatteri, joka aloitti toimintansa vuonna 1996. Kesäteatteri on yksi Rovaniemen merkittävimmistä kulttuuritapahtumista vuosittain. Joka vuosi ammattilaisista ja harrastajista koostuva työryhmä on tehnyt ammattitason teatteria Ounasjoen rannalla, Konttisen puistossa, ihan Rovaniemen keskustassa.


title: Stine Stengade

text: Stine Stengade (s.1. toukokuuta 1972, Tanska) on tanskalainen näyttelijä. Hänet tunnetaan elokuvista "En kaerlighedshistorie" (2001), "Prag" (2006) ja "Koodinimi liekki ja sitruuna" (2008).


title: Stine Stengade

text: Stengade on naimisissa ohjaaja Ole Christian Madsenin kanssa, heillä on kaksi lasta. Stengade on ollut kerran aikaisemmin aviossa.


title: Marshall Rosenberg

text: Marshall Rosenberg (6. lokakuuta 1934 Canton, Ohio – 7. helmikuuta 2015) oli yhdysvaltalainen psykologi ja väkivallattoman vuorovaikutuksen (Nonviolent communication, NVC) kehittäjä. Hänen kehittämänsä vuorovaikutusmenetelmä on kommunikaation muoto, joka auttaa ihmisiä vaihtamaan informaatiota niin, että konflikteja ja erimielisyyksiä voidaan ratkaista ilman väkivaltaa. Hän perusti kansainvälisen järjestön Center for Nonviolent Communication.


title: Marshall Rosenberg

text: Rosenberg väitteli filosofian tohtoriksi kliinisen psykologian alalta vuonna 1961 Wisconsin–Madisonin yliopistosta. Hän asui  Albuquerquessa, jossa myös järjestön pääpaikka on.


title: Kognitiivinen vapaus

text: Kognitiivisella vapaudella tarkoitetaan yksilön ehdotonta vapautta omaan tietoisuuteensa. Se laajentaa ajatuksenvapauden ja yksilön itsemääräämisoikeuden käsitteitä.


title: Kognitiivinen vapaus

text: "Center for Cognitive Liberty and Ethicsin", Kognitiivisen vapauden ja etiikan keskuksen johtaja, Tri. Wrye Sententia määrittelee kognitiivisen vapauden "jokaisen yksilön oikeudeksi itsenäiseen ja täysivaltaiseen ajatteluun sekä vapauteen hyödyntää mielensä kaikkia ominaisuuksia ja kaikenlaisia ajattelun tapoja".


title: Kognitiivinen vapaus

text: Kognitiivinen vapaus takaa yksilön oikeuden muunnella tajunnantilojaan haluamillaan tavoilla, joihin kuuluvat mm. meditaatio, jooga, päihteet ja rukous. Toisten tajunnantilan tahdonvastainen muuntaminen rikkoo kognitiivisen vapauden periaatetta. Esimerkiksi lapsi jonka kouluun pääsemiselle asetetaan edellytykseksi Ritalin-lääkitys, ei nauti kognitiivisesta vapaudesta, kuten ei myöskään yksilö, jolle vaaditaan antipsykoottinen lääkitys, jotta tätä voitaisiin syyttää oikeudessa, tai ihminen jolle halutaan rangaistus tajunnantilan muuntamisesta psykoaktiivien avulla.


title: Kognitiivinen vapaus

text: Kirjailija, psykologi ja LSD:n puolestapuhuja Timothy Leary puhui kognitiivisesta vapaudesta "kahtena molekyyliajan käskynä".


title: Max Carver

text: Max Carver (s. 1. elokuuta 1988 San Francisco, Kalifornia, Yhdysvallat) on yhdysvaltalainen näyttelijä ja näyttelijä Charles Carverin kaksoisveli. Carver tunnetaan roolistaan Preston Scavona televisiosarjassa "Täydelliset naiset". Hän näytteli myös MTVn hittisarjassa Teen Wolf, veljensä Charles Carverin kanssa.


title: Charles Carver

text: Charlie Carver (oik. Charles Carver Martensen; s. 31. heinäkuuta 1988 San Francisco, Kalifornia, Yhdysvallat) on amerikkalainen näyttelijä, joka tunnetaan luultavasti parhaiten roolistaan Porter Scavona televisiosarjassa "Täydelliset naiset" sekä roolistaan MTV:n nuortensarjassa "Teen Wolf", jonka kolmannella tuotantokaudella hän näytteli veljensä Max Carverin kanssa.


title: Olet tässä / Du är här / You are here

text: Olet tässä / Du är här / You Are Here on rap-artisti Laineen Kasperin kolmas sooloalbumi, jonka julkaisi Ähky Records 17. helmikuuta 2010.


title: Olet tässä / Du är här / You are here

text: Levyllä vierailevat Aztra, Raipati, Kama-vee (Lpr), Ryikköne, Tku10:n Kripu sekä Yona. Ryikköne on tehnyt myös albumin kannen. Hip hop -sivusto Redrum-187 julkaisi tammikuussa 2010 ilmaisladattavaksi "Myö" -kappaleen. Levy kakkosella oleva kappale "Pelkoa & inhoa" löytyy myös 18 sekunnin pätkänä rap-artisti Steen1:sen "Runoja kontrollihuoneesta" albumilta nimellä "Skit 3". Kappaleesta "Laittakaa miut hoitoon" on julkaistu musiikkivideo. Videolla esiintyy myös rap-artisti Asa.


title: Robert W. Holley

text: Robert W. Holley (28. tammikuuta 1922 - 11. helmikuuta 1993) oli yhdysvaltalainen biokemisti joka selvitti lähetti-RNA:n kemiallisen rakenteen. Hän sai työstään Nobelin lääketieteen palkinnon vuonna 1968.


title: Robert W. Holley

text: Holley syntyi Illinoisissa ja opiskeli Illinoisin yliopistossa, missä suoritti luonnontieteen kandin tutkinnon vuonna 1942. Sieltä hän siityi Cornellin yliopistoon, missä osallistui synteettisen penisilliinin valmistukseen 1944-1946, ja väitteli tohtoriksi 1947.


title: Luis Suárez

text: Luis Alberto Suárez Díaz (s. 24. tammikuuta 1987 Salto, Uruguay) on uruguaylainen jalkapalloilija, joka pelaa hyökkääjänä tai oikeana laitalinkkinä Barcelonassa ja edustaa myös Uruguayn maajoukkuetta. Suárez tunnetaan lempinimellä "El Pistolero" ().


title: Luis Suárez

text: Suárez pelasi vuoteen 2006 asti uruguaylaisessa Nacionalissa. Hän siirtyi hollantilaiseen Groningeniin vuonna 2006 19-vuotiaana, josta hän jatkoi Ajaxiin vuonna 2007. Suárez muodosti seurassa tehokkaan kärkikaksikon aluksi Klaas-Jan Huntelaarin ja myöhemmin Marko Pantelićin ja Mounir El Hamdaouin kanssa. Hänet nimettiin Ajaxin kapteeniksi vuonna 2009. Suárez jätti Ajaxin ja siirtyi Liverpooliin tammikuussa 2011 26,5 miljoonan euron siirtosummalla. Suárez nimettiin Alankomaiden vuoden jalkapalloilijaksi vuonna 2010 hänen voitettuaan sarjan maalipörssin 35 liigaosumallaan.


title: Luis Suárez

text: Suárez kuuluu Uruguayn maajoukkueen vakionimiin. Hän edusti maata vuoden 2010 MM-kilpailuissa, joissa hän teki kolme maalia. Vuoden 2011 Copa Américassa Suárez teki neljä maalia ja hänet valittiin turnauksen parhaaksi pelaajaksi, kun Uruguay voitti turnauksen.


title: Luis Suárez

text: Brasilian MM-kilpailuissa 2014 Suárez puri alkulohkon viimeisessä ottelussa vastapelaajaa Giorgio Chielliniä olkapäähän ja sai Fifalta yhdeksän maajoukkueottelun pelikiellon, neljän kuukauden kiellon kaikesta jalkapallotoiminnasta sekä 100 000 sveitsin frangin (82 000 euroa) sakon.


title: Luis Suárez

text: Suárez kasvoi Saltossa seitsenlapsisessa perheessä. Perhe muutti Montevideoon Suárezin ollessa seitsemän ja 14-vuotiaana hän siirtyi montevideolaiseen Nacionaliin. Suárez nousi nopeasti edustusjoukkueeseen ja debytoi toukokuussa 2005 Libertadores cupin ottelussa. Hän oli nuoresta iästään huolimatta yksi joukkueen avainpelaajia, kun Nacional voitti Uruguayn mestaruuden 2006. Hyvän kauden jälkeen hollantilainen FC Groningen osti Suárezin 800 000 eurolla. Suárezilla oli aluksi vaikeuksia sopeutua Groeningenissa, mutta kauden edetessä hän vakiinnuttui paikkansa ja onnistui hyvin. Hän teki lopulta liigassa kymmenen maalia 29 ottelussa, ja muut kilpailut mukaan lukien 17 maalia 37 ottelussa.


title: Luis Suárez

text: Suárezin otteet herättivät kiinnostusta suuremmissa seuroissa ja kesällä 2007 Ajax tarjosi hänestä 3,5 miljoonaa euroa. Groeningen hylkäsi tarjouksen, mutta Suárez vei asian Alankomaiden jalkapalloliiton välityslautakunnan käsiteltäväksi. Lautakunta hylkäsi hänen siirtovaatimuksensa, mutta heti päätöksen jälkeen Ajax tarjosi 7,5 miljoonaa euroa, minkä Groeningen hyväksyi.


title: Luis Suárez

text:
Suárez debytoi Ajaxissa Mestarien liigan karsintaottelussa Slavia Prahaa vastaan. Liigadebyyttissään hän puolestaan teki sarjanousija De Graafschapia vastaan maalin ja syötti kolme. Ensimmäisellä Ajax-kaudellaan Suárez viimeisteli 20 maalia 40 ottelussa, ja tehokas yhteistyö Klaas-Jan Huntelaarin kanssa jatkui myös kaudella 2007–2008, jolloin hän oli 22 maalillaan liigan toiseksi paras maalintekijä Mounir El Hamdaouin jälkeen. Kauden aikana Suárezin temperamentti aiheutti ongelmia, joiden vuoksi hän keräsi paljon varoituksia ja oli kireissä väleissä valmentaja Marco van Bastenin kanssa.
Kaudella 2009–2010 Ajaxin valmentajaksi tuli Martin Jol, joka nimitti Suárezin kapteeniksi. Suárez ja hänen uusi kärkiparinsa Marko Pantelić pelasivat hyvit yhteen. Suárez voitti liigan maalipörssin 35 maalillaan ja kaikki kilpailut mukaan lukien hän viimeisteli 48 ottelussa 49 maalia, joilla hän oli kauden eniten maaleja tehnyt pelaaja Euroopassa. Ajax jäi Suárezin maaleista huolimatta sarjassa toiseksi, mutta voitti Alankomaiden cupin. Yhdessä cupin ottelussa Suárez teki peräti kuusi maalia amatööriseura WHC Wezepiä vastaan. Kauden päätteeksi hänet valittiin Alankomaiden vuoden jalkapalloilijaksi.


title: Luis Suárez

text: Kaudella 2010–2011 Suárezilla oli jälleen kuriongelmia. Hänet ajettiin ruman taklauksen jälkeen ulos Alankomaiden supercupin ottelussa kauden alussa ja lokakuussa 2010 Suárez sai seitsemän ottelun pelikiellon purtuaan kostoksi PSV Eindhovenin Otman Bakkalia. Tammikuussa 2011 Englannin Valioliigassa pelaava Liverpool ilmaisi halunsa ostaa Suárezin ja siirto toteutui lopulta siirtoikkunan lopussa. Siirtosummaksi sovittiin 26,5 miljoonaa euroa.


title: Luis Suárez

text: Suárez on yksi harvoista pelaajista, jotka ovat tehneet Ajaxissa virallisissa otteluissa yli sata maalia. Kaikkiaan hän teki 111 maalia 159 ottelussa, minkä lisäksi hän syötti yli 50 maalia.


title: Luis Suárez

text: Siirtyessään Liverpooliin Suárezista tuli hetkellisesti Liverpoolin kallein pelaajahankinta, kunnes tuntia myöhemmin Andy Carroll ohitti hänet. Sopimuksen oli tarkoitus ulottua vuoteen 2016, mutta FC Barcelona osti hänet. Suárez debytoi Liverpoolin paidassa liigaottelussa Stoke Cityä vastaan 28. tammikuuta ja teki heti maalin 2-0-voitossa. Loppukauden aikana hän pelasi 11 Valioliigaottelua, joissa hän teki neljä maalia.


title: Luis Suárez

text: Suárez aloitti kauden 2011–2012 tehokkaasti tehden maalin kolmessa ensimmäisessä ottelussaan. Lokakuussa hän joutui vaikeuksiin rasistisesta kielenkäytöstä Patrice Evraa kohtaan ottelussa Manchester Unitedia vastaan. Suárez kiisti syytteet, mutta pitkän tutkinnan jälkeen Englannin jalkapalloliitto langetti hänelle kahdeksan ottelun pelikiellon ja 40 000 punnan sakon. Joulukuun alussa Suárez näytti Fulhamin kannattajille ottelun jälkeen keskisormea, mistä hän sai 20 000 punnan sakot ja yhden ottelun pelikiellon. Huhtikuussa 2012 Suarez teki hattutempun Norwichia vastaan: yksi maaleista oli veto lähes puolesta kentästä. Hän teki kaudella 2011-12 Premier League:ssä yhteensä 11 maalia ja 6 maaliin johtanutta syöttöä 31 ottelussa. Kaikki kilpailut mukaan lukien Suarez teki kauden aikana 17 maalia ja 11 syöttöä.


title: Luis Suárez

text: Seuraavankin kauden Suarez aloitti hyvin: 12 ottelun jälkeen kasassa oli 10 maalia sekä 3 syöttöä. 21. huhtikuuta 2013 Chelseaa vastaan Suarez hankkiutui uudestaan ongelmiin, kun hän puri pelin aikana käteen Chelsean Branislav Ivanovićia. FA:n tuomio oli nyt 10 peliä, josta Suarez kärsi 4 peliä kauden 12-13 aikana ja loput syksyllä 2013. Kesällä 2013 Luis Suarez esiintyi vaihtopelaajana kahdessa Liverpoolin harjoituspelissä ja joutui n. viikoksi pois jopa seuran harjoituksista, kun manageri Brendan Rodgers kyllästyi Suarezin toistuviin pyyntöihin siirrosta pois Liverpoolista. Sopu kuitenkin palasi ja Suárez jäi seuraan seuraavaksikin kaudeksi.


title: Luis Suárez

text: Suoritettuaan pelikieltonsa Suarez palasi Liverpoolin kokoonpanoon ja aloitti hurjan kauden rikkoen Englannin Valioliigan ennätyksiä tehden ensimmäisenä pelaajana jo tammikuuhun mennessä 16 ottelussa 22 maalia. Hän teki muun muassa hattutempun 26. lokakuuta 4-1-voitossa West Bromwich Albionista sekä neljä (4) maalia Norwichia vastaan 5. joulukuuta 2013. Kaudella hän teki lopulta yhteensä 31 maalia ja syötti 21 33:ssa ottelussa.


title: Luis Suárez

text: Jalkapallon MM-kisoissa Suarez syyllistyi jälleen kerran vastustajan puremiseen, jonka seurauksena Liverpool päätti myydä Suárezin FC Barcelonaan. Siirto varmistui 11. heinäkuuta yli 70 miljoonalla punnalla. Fifan asettaman rangaistuksen mukaan, Barcelona ei saa esitellä uutta hankintaansa kannattajilleen, ennen kuin Suarezin kaikkea jalkapallotoimintaa koskeva panna päättyy. 14. elokuuta Suárezin saamaa pannaa lievennettiin, ja näin Suárez pääsee osallistumaan Barcelonan harjoituksiin ja epävirallisiin otteluihin. 19. elokuuta "El Pistolero" esiteltiin Barcelonan faneille ensimmäistä kertaa. Debyytti-ottelunsa hän oli pelannut edellisenä päivänä meksikolaista Leónia vastaan. Joulukuussa 2016 Suarez solmi FC Barcelonan kanssa jatkosopimuksen joka ulottuu vuoden 2021 kesäkuuhun saakka.


title: Luis Suárez

text: Suárez debytoi Uruguayn maajoukkueessa helmikuussa 2007 ottelussa Kolumbiaa vastaan. Ottelussa hänet ajettiin ulos. Suárezista tuli maajoukkueen vakiojäseniä vuoden 2010 MM-kisojen karsinnoissa, jossa hän viimeisteli viisi maalia. Hänen maajoukkueuransa ensimmäinen maali syntyi karsintaottelussa Boliviaa vastaan. Suárez muodostaa Diego Forlánin kanssa tehokkaan kärkiparin.


title: Luis Suárez

text: Suárez valittiin mukaan MM-kisoihin. Alkusarjan ottelussa Meksikoa vastaan Suárez ratkaisi ottelun ja Uruguayn lohkon ykköspaikan maalillaan. Neljännesvälierässä Etelä-Koreaa vastaan hän teki kaksi maalia Uruguayn 2–1-voitossa. Puolivälierässä Ghanaa vastaan hän torjui pallon käsillään maaliviivalta jatkoajan viimeisillä sekunneilla. Tämän seurauksena hänet ajettiin kentältä ulos suoralla punaisella kortilla ja Ghanalle tuomittiin rangaistuspotku. Sitä ampumaan mennyt Asamoah Gyan kuitenkin laukoi pallon ylärimaan, josta se kimposi maalin yli. Oli hiuskarvan varassa, että Uruguay olisi lähtenyt tässä vaiheessa kotimatkalle. Näin ollen jatkoaikaa seurasi rangaistuspotkukilpailu, jonka Uruguay voitti 4–2 ja eteni välieriin Hollantia vastaan. Suárez oli sivussa välierästä pelikiellon vuoksi. Pronssiottelussa Uruguay hävisi Saksalle 2–3.


title: Luis Suárez

text: Suárez valittiin vuoden 2011 Copa Américaan, jossa hän tuli valituksi turnauksen parhaimmaksi pelaajaksi tehtyään neljä maalia. Hän teki kaksi maalia välierässä Perua vastaan ja voitokkaassa finaalissa Paraguayta vastaan yhden maalin.


title: Luis Suárez

text: Suárez syntyi Saltossa seitsenlapsiseen perheseen. Hän meni naimisiin lapsuusaikojensa tyttöystävän Sofia Balbin kanssa 2009 ja pariskunta sai ensimmäisen lapsensa, Delfinan, 5. elokuuta 2010.


title: Luis Suárez

text: Myös Suárezin vanhempi veli Paolo Suárez pelaa jalkapalloa ammatikseen.


title: Luis Suárez

text: Henkilökohtaiset


title: Markku Koski (toimittaja)

text:
Markku Koski (s. 22. marraskuuta 1945 Lahti) on suomalainen toimittaja ja kirjailija. Hän on
yhteiskuntatieteiden tohtori, freelance-toimittaja ja Lahden ammattikorkeakoulun Muotoiluinstituutin tuntiopettaja sekä "Filmihullu"-lehden toimituksen jäsen. Hän on kirjoittanut esseitä ja artikkeleita muun muassa "Parnassoon", "Etelä-Suomen Sanomiin", "Helsingin Sanomiin", "Uuteen Suomeen", "Journalistiin" ja "Pakkaus"-lehteen. Hän on myös toiminut "City"- ja "Apu"-lehtien kolumnistina. Koski asuu Lahdessa.


title: Esko Vainionpää

text: Esko Vainionpää (3. syyskuuta 1945 Jalasjärvi – 6. heinäkuuta 2015 Helsinki) oli suomalainen poliitikko. Vainionpää oli Suomen kommunistisen puolueen pääsihteeri vuosina 1985–1988.


title: Esko Vainionpää

text: Vainionpää oli lähtöisin pienviljelijäperheestä Jalasjärveltä. Hän liittyi SKP:hen vuonna 1963 ja valmistui sosionomiksi Tampereen yliopistosta 1971. Hänet valittiin SKP:n keskuskomiteaan jo opiskeluaikanaan vuonna 1969. Puolueen enemmistösiipeen kuulunut Vainionpää toimi 1971–1975 Suomen demokraattisen nuorisoliiton (SDNL) sihteerinä ja varmisti järjestön pysymisen enemmistöläisten käsissä. Vuosina 1975–1976 hän oli asuntoministeri Olavi Hännisen poliittisena sihteerinä, mutta siirtyi sen jälkeen LEL-Työeläkekassan tiedotusjohtajaksi. Vainionpää palasi näkyviin puoluetehtäviin SKP:n puolueriidan pahennuttua 1980-luvun puolivälissä. Vuoden 1984 edustajakokouksessa hän nousi puolueen poliittiseen toimikuntaan ja kansainvälisen osaston johtoon. Hän oli Arvo Aallon johtaman tiukan enemmistölinjan vankka tukija. Vainionpää valittiin SKP:n pääsihteeriksi toukokuun 1985 ylimääräisessä edustajakokouksessa, jota taistolaiset boikotoivat, ja pääsihteerinä hänen tehtävänään oli opposition puhdistaminen puolueesta. SKP:n ja NKP:n suhteet olivat hyvin viileät Vainionpään valinnan aikaan, mutta ne paranivat myöhemmin perestroikan myötä. Keväällä 1987 Vainionpää oli keskeisesti mukana ideoimassa tammikuun 1988 presidentinvaaleihin osallistunutta Liike 88 -valitsijayhdistystä.


title: Esko Vainionpää

text: Vainionpää erosi pääsihteerin tehtävästä ja poliittisesta toimikunnasta toukokuussa 1988 samanaikaisesti puheenjohtaja Arvo Aallon kanssa. Johtokaksikko otti vastuun puolueen holtittomista sijoituksista ja suurista taloudellisista menetyksistä, jotka olivat paljastuneet hieman aiemmin. Vainionpää jäi kuitenkin keskuskomiteaan. Vainionpään aikana SKP:ssä suoritetut erottamiset todettiin myöhemmin laittomiksi. Talousvaikeudet johtivat puolueen konkurssiin vuonna 1992. Poliittisen uransa jälkeen Vainionpää toimi LEL-Työeläkekassan ja sen seuraajan Eteran eläkejohtajana 1989–2008.


title: Alytusin lääni

text: Alytusin lääni () on yksi Liettuan kymmenestä läänistä. Alytus on lääneistä eteläisin. Siellä on arviolta 145 109 asukasta (vuonna 2016) ja sen pinta-ala on 5 425 neliökilometriä. Läänin keskuksena toimii Alytus.


title: Alytusin kunnallispiiri

text: Alytusin kunnallispiiri on yksi Liettuan kunnallispiireistä maan eteläosassa, Alytusin läänissä. Vuonna 2008 kunnallispiirin väkiluku oli 31 073 asukasta (17,6 % läänin väkiluvusta). Kunnallispiiri perustettiin vuonna 1950 ja vuonna 1953 siitä tuli osa Alytusin lääniä. Nykyinen vaakuna otettiin käyttöön 7. elokuuta 2001.


title: Simnas

text:
Simnas on Liettuan eteläisessä osassa, Alytusin läänissä ja Alytusin kunnallispiirissä sijaitseva kaupunki. Vuonna 2010 kaupungin väkiluku oli 1 735 asukasta.
Ensimmäinen kirjallinen maininta Simnasista on vuodelta 1494. Vuonna 1999 otettiin käyttöön kaupungin nykyinen vaakuna.


title: Simnas

text: Simnasilla on oma jalkapallojoukkue: FC Simnas.


title: Epäkorrektia Tuomas Enbuske

text: Epäkorrektia Tuomas Enbuske on suomalainen asiaohjelma, jota esittää televisiokanava Yle TV1. Ohjelmaa juontaa Tuomas Enbuske. Ohjelmassa esitetään viikoittain vaihtuva julkisen totuuden vastainen väite, jonka totuuspohjaa käsitellään pääosin esittelemällä näkemystä puoltavia argumentteja. Jaksot koostuvat enimmäkseen henkilöhaastatteluista ja Ylen arkistovideomateriaalista, jossa on ääniraitana Enbusken monologia. Ohjelmaa on lähetetty syksystä 2008 lähtien. Se palkittiin parhaana asiaohjelmana Kultainen TV -kilpailussa 11. tammikuuta 2009. Ohjelmaformaatti on myyty Saksaan, jossa sitä esitetään nimellä "Weilers Welt".


title: Majadahonda HC

text: Majadahonda HC on espanjalainen jääkiekkoseura. Se tulee Majadahondan kaupungista. Seura on perustettu vuonna 1995 ja se pelaa maan pääsarjatasolla Superligassa.


title: Erich Segal

text: Erich Wolf Segal (16. kesäkuuta 1937 New York, Yhdysvallat – 17. tammikuuta 2010 Lontoo, Iso-Britannia) oli yhdysvaltalainen klassisen kirjallisuuden professori, kirjailija ja käsikirjoittaja, joka tuli tunnetuksi filmatisoidusta bestseller-romaanistaan "Love Story" ("Rakkaustarina"). Kirja ilmestyi suomeksi Tammen kustantamana vuonna 1971. Sen on suomentanut Anna-Liisa Suurpää.


title: Erich Segal

text: Erich Wolf Segal syntyi Brooklynissa rabbin poikana. Hän vietti suuren osan lapsuudestaan isovanhempiensa luona. Hän oli usein yksinäinen ja asiaa lievittääkseen hän kuvitteli seurakseen ihmisiä, joille piti teatteriesityksiä.


title: Erich Segal

text: Segal opiskeli klassista kirjallisuutta Harvardin yliopistossa. Hänen erikoisalaansa oli antiikin komedia. Hänen vuonna 1968 valmistunut väitöskirjansa käsitteli näytelmäkirjailija Plautuksen roomalaista komediaa. Hän myös käänsi useita Plautuksen komedioita englanniksi.


title: Erich Segal

text: Aluksi Segal opetti Harvardissa, josta hän siirtyi myöhemmin Yaleen. Jo Harvardin aikoinaan hän oli tavannut säveltäjä Joe Raposon, jonka kanssa hän työskenteli revyiden parissa. Musiikkikomedia "Sing, Muse!" esitettiin Broadwaylla 1961–1962. Sen johdosta Richard Rodgers pyysi Segalin mukaan toiseen musikaaliprojektiin, joka ei kuitenkaan yltänyt näyttämölle. Hän jatkoi sanoitusten kirjoittamista, muun muassa näyttämötuotantoon "Odyssey", jonka pääosassa Washingtonissa oli Yul Brynner. Segal oli mukana yhtenä käsikirjoittajista Beatlesin "Keltainen sukellusvene" -animaatiossa, joka teki hänestä Yalessa jo pienimuotoisen kuuluisuuden ennen "Love Story" -bestselleriä.


title: Erich Segal

text: Segal kirjoitti "Love Storyn" hyvin nopeasti. Hänen tuttavansa Ali MacGraw pyysi kirjaa filmattavaksi ja elokuva oli tuotannossa samaan aikaan, kun kirja julkaistiin. Tarinan menestys yllätti kaikki, jotka olivat pitäneet nyyhkyelokuvia vanhanaikaisina. Vaikka kirja sai suuren yleisön suosion, useimmat kriitikot suhtautuivat teokseen nuivasti. Segal oli Rakkaustarina-käsikirjoituksestaan Oscar-ehdokkaana ja jatkoi käsikirjoittamista muun muassa elokuvaan "R.P.M." (1970), jonka pääosissa olivat Anthony Quinn ja Ann-Margret, sekä Michael Winnerin elokuvaan "The Games" samana vuonna.


title: Erich Segal

text: Akateemisessa maailmassa Segal sai kokea epäluuloa, halveksuntaa ja jopa vihamielisyyttä menestyksensä kääntöpuolena. Hän lakkasi toimimasta populaarikulttuurin parissa moniksi vuosiksi. Segal otti vapaata Yalesta vuonna 1971, opettaen sittemmin kirjallisuutta Münchenissä, Princetonissa ja Dartmouth Collegessa. Yleisön ja kustantajien vaatimuksesta Segal kirjoitti niin ikään filmatisoidun jatko-osan "Rakkaustarinalle" nimellä "Oliver's Story" (1977), minkä jälkeen hän alkoi kirjoittaa kaunokirjallisuutta ja käsikirjoituksia uudelleen. Myöhempiin töihin kuuluvat muun muassa elokuva "A Change of Seasons" (1980) Shirley MacLainen ja Anthony Hopkinsin tähdittämänä sekä omasta romaanista sovellettu "Man, Woman and Child" (1983), pääosassa Martin Sheen. Muita romaaneja olivat "The Class" (1985), "Doctors" (1988) ja "Prizes" (1995). Hän jatkoi kirjoittamista erityisesti, koska hänellä todettiin Parkinsonin tauti 25 vuotta ennen hänen kuolemaansa. Kirjailijauransa ohella hän jatkoi akateemista uraansa siirtyen Oxfordin yliopiston Wolfson Collegeen uransa loppuajaksi.


title: Erich Segal

text: Segalin ja hänen Karen-vaimonsa, joka oli hänen entinen kustannustoimittajansa, avioliitto kesti 35 vuotta, mistä pariskunnalla on myös kaksi tytärtä. Segal kuoli sydänkohtaukseen kotonaan Lontoossa.


title: Pasi Palmulehto

text: Pasi Petteri Palmulehto (s. 4. marraskuuta 1980 Turku) on Piraattipuolueen varapuheenjohtaja ja entinen puheenjohtaja.


title: Pasi Palmulehto

text: Palmulehto oli ehdolla vuoden 2011 eduskuntavaaleissa ja sai 1 074 ääntä, eniten kaikista Piraattipuolueen ehdokkaista, muttei tullut valituksi. Palmulehdon saama äänimäärä oli suurin eduskunnan ulkopuolelle jääneiden puolueiden ja valitsijamiesyhdistysten ehdokkaista.


title: Pasi Palmulehto

text: Palmulehto asuu Hollolassa vaimonsa ja neljän lapsen kanssa. Hän on ammatiltaan järjestelmäasiantuntija. Palmulehto on kirjoittanut artikkelin tekijänoikeuksia käsittelevään teokseen "Piraatti vai kirjailija?" (Avain, 2011).


title: CHH Txuri Urdin

text: CH Txuri Urdin on espanjalainen jääkiekkoseura. Se tulee San Sebastiánin kaupungista. Seura on perustettu vuonna 1972 ja se pelaa maan pääsarjatasolla Superligassa.


title: Shannon Moore

text: Shannon Moore (s. 27. heinäkuuta 1979) on yhdysvaltalainen show-painija, joka sai oppinsa Hardyn veljesten OMEGA-painikoulussa. Shannon on Matt ja Jeff Hardyn lapsuuden ystävä. Hän teki paluun TNA:han, jossa hän painii Jeff Hardyn kanssa.


title: Abdelkader al-Aïfaoui

text: Abdelkader al-Aïfaoui (myös "Abdelkader Laïfaoui", ; s. 9. heinäkuuta 1981 Hussein Dey, Algeria) on algerialainen jalkapalloilija. Laitapuolustajana pelaaja al-Aïfaoui edustaa Algerian pääsarjassa pelaavaa ES Sétifiä.


title: Abdelkader al-Aïfaoui

text: Al-Aïfaoui on viettänyt koko uransa kotimaassaan pelaten ennen nykyistä seuraansa OMR El Annasserissa, NA Hussein Deyssa ja CR Belouizdad:ssa.


title: Abdelkader al-Aïfaoui

text: Al-Aïfaoui pelasi ensimmäisen kerran Algerian paidassa 17. elokuuta 2004 Burkina Fasoa vastaan. Toisen ottelunsa hän pelasi viisi vuotta myöhemmin 12. elokuuta Uruguayta vastaan.


title: Abdelkader al-Aïfaoui

text: Al-Aïfaoui valittiin vuoden 2010 Afrikan-kisoihin, jotka olivat samalla hänen ensimmäiset arvokisat.


title: Keuruun rautatieasema

text: Keuruun rautatieasema () on rautatieliikennepaikka Keuruulla -radan varrella. Asema avattiin marraskuussa 1897 ja sen on suunnitellut Bruno Granholm V luokan aseman piirustusten mukaan. Tyyliltään asema edustaa kansallisromantiikkaa, ja sen alkuperäinen ulkoasu on säilynyt hyvin. Vuonna 1974 asema valittiin Suomen kauneimmaksi.


title: Keuruun rautatieasema

text: Asema rakennettiin Keuruun kirkkojen, maantien sekä Keurusselän rannan läheisyyteen. Haapamäen suuntaan kulkevalle radalle valmistui rataoikaisu vuonna 1924, jolloin vanha linjaus jäi alkupäästään teollisuuskäyttöön. Raide purettiin 1980-luvun puolivälissä.


title: Keuruun rautatieasema

text: Asema on ollut miehittämätön liikennepaikka vuodesta 1998, vaikkakin lipunmyynti jatkui vielä vuoteen 2001 saakka. Liikennepaikka on yhä henkilöliikenteen käytössä, ja siellä pysähtyvät kaikki Jyväskylän ja Vaasan väliset taajamajunat. Asemarakennus sekä muita asema-alueen rakennuksia siirtyi Senaatti-kiinteistöjen haltuun vuonna 2007. Se on sittemmin siirtynyt Tuula ja Veli Kosken omistukseen, ja he pitävät asemalla Keräilyn Kätköistä -nimistä näyttelyä.


title: Keuruun rautatieasema

text: VR:n ja liikenne- ja viestintäministeriön päätöksen mukaan henkilöliikenne Keuruun asemalle piti loppua maaliskuussa 2016, mutta toistaiseksi asema on vielä käytössä.


The Physical Impossibility of Death in the Mind of Someone Living () on englantilaisen Damien Hirstin vuonna 1992 luoma taideteos. Teos koostuu vitriinissä olevasta, formaldehydiin säilötystä kokonaisesta tiikerihaista. Teoksen tilasi ja sen valmistamisen rahoitti englantilainen galleristi Charles Saatchi. Pyydystetty hai maksoi 6 000 puntaa ja koko teoksen valmistus 50 000 puntaa. Hai pyydettiin Australiasta.


title: The Physical Impossibility of Death in the Mind of Someone Living

text: Hirstin teokset liittyvät usein kuolemaan, ja hänet tunnetaan muistakin kuolleita eläimiä, kuten lampaita ja lehmiä, sisältävistä teoksista.


text: Charles Saatchi myi teoksen eteenpäin vuonna 2004. Tuolloin teoksesta maksettiin toiseksi korkein hinta, joka on maksettu elossa olevan taiteilijan työstä. Ainoastaan Jasper Johnsin teos oli tuolloin myyty korkeampaan hintaan. Myöhemmin Hirstin Lullaby Spring -teoksen myynti teki hänestä kalleimman elossa olevan taiteilijan. Hirstin haiteosta pidetään 1990 luvun brittiläisen taiteen ikonina ja Young British Artists -liikkeen symbolina. Alkuperäisen 4,3 metriä pitkän tiikerihain rappeutumisen takia teokseen vaihdettiin vuonna 2006 uusi hai vitriinin sisälle.


title: Ylä-Hotokka

text: Ylä-Hotokka oli kylä Muolaan kunnan luoteisosassa Viipurin läänissä Suomen Neuvostoliitolle luovuttamalla alueella. Kylä sijaitsi Muolaanjärven luoteisrannalla noin 20 kilometriä Muolaan kirkonkylästä Kirkkorannasta länteen ja noin 35 kilometriä Viipurista kaakkoon. Ylä-Hotokan naapurikyliä olivat idässä Hotokka ja lännessä Leipäsuo. Lisäksi kylä rajoittui etelässä Valtion omistamaan Pällilän kruununpuistoon ja pohjoisessa kylän erotti naapurikunnan Heinjoen rajasta Määttälän kylän ulkopalsta. Nykyisin Ylä-Hotokan alueella on asutusta, mutta sillä ei ole venäläistä asutusnimeä, vaan se luetaan Hotokan kylän osaksi.


title: Ylä-Hotokka

text: Ylä-Hotokan kyläkeskus sijaitsee Viipurista Kyyrölän ja Kivennavan kautta Kuokkalaan johtavan kantatie 63 varrella ja Ylä-Hotokassa tästä tiestä erkanee maantie Leipäsuon asemalle. Ylä-Hotokka kuului Hotokan koulupiiriin.


title: Ylä-Hotokka

text: Ylä-Hotokan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Ylä-Hotokka

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Oinalan asukkaat asutettiin Humppilaan.


title: Valenciennes (täsmennyssivu)

text: Valenciennes voi tarkoittaa seuraavia:


title: Truth or Consequences

text: Truth or Consequences on Ralph Edwardsin alun perin radioon luoma visailuohjelma, jossa kilpailijat joutuivat väärin vastattuaan suorittamaan jonkun tehtävän, joka saattoi olla esimerkiksi elefantin peseminen tai pukeutuminen lastenvaatteisiin. Ohjelmasta tuli suosittu omassa lajityypissään. Kun CBS sai luvan kaupallisen televisiotoiminnan aloittamiseksi heinäkuussa 1941, "Truth or Consequencesista" tuli kanavan ensimmäinen televisioitu ohjelma, johon myytiin mainosaikaa 10 mainossekunnin maksaessa 9 dollaria. Ohjelman kymmenvuotisjuhlien kunniaksi vuonna 1950 Edwards lupasi lähettää ohjelman ensimmäisestä kaupungista, joka nimeää itsensä uudelleen ohjelman mukaan. Tämän lupauksen seurauksena newmexicolainen Hot Springs tunnetaan nykyään nimellä Truth or Consequences. "Truth or Consequencesia" esitettiin radiossa vuoteen 1956 ja televisiossa vuoteen 1988.


title: This Is Your Life

text: This is Your Life oli Ralph Edwardsin luoma radio- ja televisio-ohjelma, jossa ohjelman vieraan elämäntarina kerrottiin tuttavien ja sukulaisten avustuksella. Ohjelma sai alkunsa radiossa vuonna 1948 ja siirtyi televisioon 1952. Ohjelmaa esitettiin Yhdysvalloissa vuoteen 1960 asti, ja sen vieraina kävivät muun muassa Marilyn Monroe, Stan Laurel, Oliver Hardy, Bob Hope, Andy Griffith, Buster Keaton, Barbara Eden, Bette Davis, Shirley Jones, Jayne Mansfield ja Carol Channing. Isossa-Britanniassa ohjelmaa esitettiin vuoteen 2003 saakka.


title: Daybreakers

text: Daybreakers on vuonna 2009 ensi-iltansa saanut vampyyritrilleri, jonka ovat käsikirjoittaneet ja ohjanneet Michael ja Peter Spierig. Elokuvan keskeisissä rooleissa nähdään Ethan Hawke, Willem Dafoe ja Sam Neill.


title: Truth or Consequences (kaupunki)

text: Truth or Consequences on kaupunki Sierran piirikunnassa, New Mexicon osavaltiossa Yhdysvalloissa. Kaupungissa asui 6 475 ihmistä vuonna 2010.


title: Truth or Consequences (kaupunki)

text: Kaupunki tunnettiin vuoteen 1950 saakka nimellä Hot Springs. Tuolloin NBC:n tuottaja Ralph Edwards esitti toivomuksen, että jokin "Truth or Consequences" (’totuus tai seuraukset’) -tietokilpailuohjelmasta pitävä kaupunki nimeäisi itsensä ohjelman mukaan ohjelman 10-vuotismerkkipäivän kunniaksi. Hot Springsissä tämä nähtiin tilaisuutena kaupungin markkinointiin ja samalla se poistaisi sekaannukset kymmenien muiden Hot Springs -nimisten kaupunkien välillä. Kaupungissa järjestetyssä äänestyksessä nimenmuutosta kannatettiin äänin 1 294–295. Nimenmuutos vahvistui protestin jälkeen suoritetussa uusintaäänestyksessä. Myöhemmin kaupungin nimestä on äänestetty vuosina 1964 ja 1967.


title: Truth or Consequences (kaupunki)

text: "Truth or Consequences" -tietokilpailun 10-vuotisjuhlalähetys lähetettiin kaupungista 1950, ja Edwards vieraili kaupungissa nimenvaihdoksen vuosipäivänä seuraavien 50 vuoden ajan.


title: Heiner Brand

text: Heiner Brand (s. 26. heinäkuuta 1952 Gummersbach, Länsi-Saksa) on entinen saksalainen käsipalloilija ja nykyinen käsipallovalmentaja. Hän on ainoa henkilö, joka on voittanut käsipallon maailmanmestaruuden sekä pelaajana vuonna 1978 että valmentajana vuonna 2007.


title: Heiner Brand

text: Heiner Brand liittyi seitsemän vuoden iässä VfL Gummersbach -nimiseen seuraan. Hän voitti tämän seuran pelaajana kuusi kertaa Saksan mestaruuden ja neljä kertaa Saksan cupin. Vuonna 1976 Brand kuului Länsi-Saksan käsipallon maajoukkueeseen, joka sijoittui neljänneksi kesäolympialaisissa. Hän pelasi kaikki kuusi ottelua ja teki kaksitoista maalia. Heiner Brand oli maajoukkueen luottopelaaja. Hän pelasi yhteensä 131 peliä ja teki 231 maalia, joista yhden rangaistusheitosta. Hän teki kaksi ensimmäistä kansainvälistä maaliaan heinäkuussa 1974 Israelia vastaan.


title: Heiner Brand

text: Heiner Brand on ollut pitkään VfL Gummersbachin valmentajana. Tätä ennen hän oli apuvalmentajana Saksan käsipallomaajoukkueessa. Hän on ollut Saksan maajoukkueen päävalmentaja vuodesta 1997. Valmennettuaan joukkuetta Euroopan-mestaruuskilpailuissa vuonna 2002 ja maailmancupissa vuonna 2003, Brandin suurimmat saavutukset tapahtuivat vuonna 2004, jolloin joukkue vei hänen johdollaan voiton sekä Euroopan-mestaruuskilpailuissa että Ateenan olympialaisissa.


title: Heiner Brand

text: Heiner Brand ilmoitti lokakuussa 2007, että hänen sopimustaan maajoukkueen valmentajana jatkettaisiin. Hän kuitenkin erosi 30. kesäkuuta 2011. Tämä johtui joukkueen sijoittumisesta kymmenennelle sijalle vuoden 2010 Euroopan-mestaruuskilpailuissa ja yhdennelletoista sijalle vuoden 2011 maailmancupissa. Nämä olivat Saksan maajoukkueen huonoimmat tulokset kautta aikojen.


title: Heiner Brand

text: Heiner Brand on naimisissa ja hänellä on kaksi lasta. Hänen kaksi vanhempaa veljeänsä Klaus ja Jochen ovat myös pelanneet käsipalloa.


title: Heiner Brand

text: Hänen tavaramerkkinsä on hänen suuret ja tuuheat mursunviiksensä.


title: Truth or Consequences (täsmennyssivu)

text: Truth or Consequences voi tarkoittaa:


title: Kölnin eläintarha

text: Kölnin eläintarha () on vuonna 1860 perustettu Saksan Kölnissä sijaitseva eläintarha. Siellä on noin 10 000 eläintä, jotka edustavat yli seitsemääsataa eri lajia.


title: QI

text: QI tai Quite Interesting on brittiläinen John Lloydin luoma paneelishow eli julkisuuden henkilöiden viihteellinen televisiovisailu, jota BBC on esittänyt vuodesta 2003 alkaen. Ohjelmaa on sen alusta vuoteen 2016 asti juontanut Stephen Fry, jonka jälkeen hänen paikkansa juontajana otti Sandi Toksvig. Toinen alusta saakka mukana ollut esiintyjä on Alan Davies, jonka lisäksi ohjelmissa on kolme vaihtuvaa kilpailijaa. Kilpailijavieraina ohjelmassa ovat esiintyneet muun muassa Clive Anderson, Bill Bailey, Jeremy Hardy, Hugh Laurie ja Jeremy Clarkson. Yhden jakson kesto on 29 minuuttia, mutta "QI XL" -uusintalähetykset sisältävät alkuperäisistä jaksoista pois jätettyä materiaalia ja ovat kestoltaan 45-minuuttisia.


title: QI

text: Visailun kysymykset koostuvat triviatiedosta ja yleisistä väärinkäsityksistä. Kilpailijoiden ei välttämättä odoteta tietävän oikeita vastauksia, vaan pisteitä jaetaan myös mielenkiintoisista ja hauskoista vastauksista.


title: QI

text: "QI:n" tuotantokausia on julkaistu myös DVD:llä. Lisäksi ohjelman oheistuotteina on kirjoja, äänikirjoja ja tietokonepelejä.


title: Lethbridge

text: Lethbridge on 74 637 asukkaan (2006) kaupunki eteläisessä Albertassa, Kanadassa. Kaupungin metropolialueella asuu kaikkiaan 95 196 asukasta. Lethbridge on Albertan neljänneksi suurin kaupunki Calgaryn, Edmontonin ja Red Deerin jälkeen. Pinta-alaltaan se on kolmanneksi suurin Calgaryn ja Edmontonin jälkeen.


title: Lethbridge

text: Lethbridge on eteläisen Albertan teollisuuden, talouden ja logistiikan keskus.


title: Lethbridge

text: Ennen eurooppalaisten saapumista alueella asui mustajalka-, cree- ja ktunaxa-intiaaniheimoja. Etenkin mustajalat vastustivat eurooppalaisten siirtolaisten muuttoa alueelle mutta joutuivat lopulta peräytymään 1860-luvulla.


title: Lethbridge

text: Vuonna 1869 Yhdysvaltain armeija kielsi viskikaupan intiaanien kanssa. Tämän seurauksena viskikauppiaat etsivät uusia markkinoita Kanadasta. Samana vuonna yhdysvaltalaiset John J. Healy ja Alfred B. Hamilton perustivat nykyisen Lehtbridgen alueelle Fort Hamiltonin linnoituksen, jonka paikalliset intiaat polttivat kuitenkin maan tasalle. Healy ja Hamilton rakensivat kuitenkin linnoituksen uudelleen, ja nimesivät sen Fort Whoop-Upiksi. Linnoitus oli yksi monesta viskikauppaa harjoittavasta asemasta Kanadan preerialla. Alkoholi aiheutti vakavia terveydellisiä ja sosiaalisia ongelmia alkuperäisasukkaiden keskuudessa. Tilanne kärjistyi vuonna 1873 Cypress Hillsin alueella, jossa amerikkalaiset joukot taistelivat intiaaneja vastaan. Vuonna 1874 pääministerin John A. Macdonald kielsi viskin myynnin intiaaneille ja lähetti Kanadan ratsupoliisin valvomaan kieltoa. 9. lokakuuta samana vuonna ratsupoliisit saapuivat Fort Whoop-Upiin, ja viskikauppa päättyi pian tämän jälkeen.


title: Lethbridge

text: Alueella sijaitsi runsaat hiiliesiintymät, ja sitä oli paljon jopa maan pinnalla. Mustajalat kutsuivatkin aluetta nimellä “Sik-okotoks” (Mustan kiven paikka). Ensimmäisen kaivoksen avasi vuonna 1874 amerikkalainen Nicholas Sheran. Alexander Tilloch Galt perusti suuremman kaivoksen vuonna 1882 ja toi kaivostyöläisiä Nova Scotiasta. Hänen pääasiakkaansa oli Moose Jaw'n lähistöllä sijaitseva Canadian Pacific Railway -rautatieyhtiön asema, Dunmore Junction, joka tarvitsi 3 000 tonnia hiiltä kuukausittain. Aluksi kivihiiltä kuljetettiin jokiproomuilla, mutta tämä osoittautui erittäin hankalaksi. Vuonna 1885 valmistui kapearaiteinen rautatielinja Lehtbridgestä Dunmore Junctioniin. 1900-luvun alussa kaivoksissa työskenteli noin 150 kaivosmiestä ja kivihiiltä louhittiin noin 300 tonnia päivässä. Vilkkaimmillaan kaivostoiminta oli ensimmäisen maailmansodan aikana, jolloin kaivoksissa työskenteli yli 2000 miestä ja tuotanto nousi 1 000 000 tonniin vuodessa. Kaivostoiminta supistui huomattavasti vuoden 1919 jälkeen öljyn ja maakaasun syrjäyttessä kivihiilen. Alueen viimeinen kivihiilikaivos suljettiin vuonna 1965.


title: Lethbridge

text: Uuden rautatieyhteyden ja keinokastelun johdosta 1900-luvun alkupuolella maatalous nousi alueen tärkeimmäksi työllistäjäksi. Vuonna 1996 alueella oli 11 216 maatilaa, jotka tuottava viljaa ja lihaa maailmanlaajuiseen myyntiin.


title: Bioparco

text: Bioparco on Roomassa sijaitseva vuonna 1911 perustettu eläintarha. Siellä on lähes tuhat eläintä, jotka edustavat yli kahtasataa lajia. Bioparco kuuluu Euroopan eläintarhojen ja akvaarioiden yhdistykseen (EAZA).


title: Uenon eläintarha

text: Uenon eläintarha () on vuonna 1882 perustettu Japanin vanhin eläintarha. Se sijaitsee Uenon puistossa Tokion Taitōssa. Siellä on yli 2 600 eläintä, jotka edustavat 464:ää lajia. Eläintarhan pinta-ala on 14,3 hehtaaria. Eläintarhaan tuotiin isopandoja ensimmäistä kertaa vuonna 1972 Kiinasta. Tämän jälkeen eläintarha jäi ensi kertaa ilman pandaa Ling Ling -pandan kuoltua 22-vuotiaana huhtikuussa 2008. Vuonna 2011 tarhaan tuotiin uusi pandapariskunta, Ri Ri ja Shin Shin.


title: Pesäpallon miesten Mestaruussarjan kausi 1978

text: Pesäpallon SM-sarja 1978. Imatran Pallo-Veikot voitti toisen peräkkäisen Suomen mestaruutensa. Sarjasta pudonnut Nurmon Jymy sai hyvitystä Suomen Cupista, jonka seura voitti kaadettuaan loppuottelussa Haminan Palloilijat 10-4. Suomen mestaruus ratkesi viimeisen kerran suoraan runkosarjan perusteella.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Jyväskylän Lohi, Kauhajoen Karhu ja Vähänkyrön Viesti.


text: IPV: Ilpo Kytösalmi, Rauli Rapo, Pentti Lipponen, Vesa Lipsanen, Jarmo Lipsanen, Veli-Matti Aitala, Kari Uosukainen, Kari Stenberg, Arto Lippojoki, Matti Rapo, Jouko Hujanen.


text: Urheilulehden äänestyksessä parhaaksi pelaajaksi valittiin Imatran Rauli Rapo.


title: Englewood

text: Englewood voi tarkoittaa seuraavia paikkoja:


title: Pesäpallon miesten Mestaruussarjan kausi 1979

text:
Pesäpallon SM-sarja 1979. Runkosarjan lisäksi pelattiin ensimmäisen kerran loppusarjat niin mitaleista kuin sarjassa säilymisestäkin. Hyvinkään Tahko ja Jyväskylän Kiri taistelivat tasapäisesti mestaruudesta aina uusintaotteluun saakka. Loppuottelun kahdeksannessa sisävuorossaan Tahko lopulta paukutteli ratkaisevan eron noin 11 000 katsojan seuratessa tapahtumia Kouvolassa.
Cup-mestaruus meni ensimmäistä kertaa mestaruussarjan ulkopuolelle. Oulun Lippo voitti tasaisessa finaalissa Kankaanpään Mailan 5-4.


text: Sarjasta putosivat Vimpelin Veto, Kauhajoen Karhu ja Vähänkyrön Viesti. Tilalle nousivat Suomensarjan lohkovoittajat Siilinjärven Ponnistus, Iin Urheilijat ja Ikaalisten Tarmo.


text: Ottelu pelattiin Kouvolassa 16. syyskuuta.


text:
Hyvinkään Tahko:
Markku Kuikka, Antti Laurila, Risto Korhonen, Juha Lamberg, Pertti Wirtanen, Kari Kuusiniemi, Stig Tainio, Ilkka Musto, Jari Laurila, Oiva Latikka, Juhani Latikka.


title: St. Albert (Alberta)

text: St. Albert on 57 719 asukkaan (2006) kaupunki Albertassa, Kanadassa. Kaupunki kuuluu Edmontonin metropolialueeseen, jossa on kaikkiaan 1 034 945 asukasta. Kaupungin perusti vuonna 1861 pastori Albert Lacombe, jonka mukaan kaupunki on saanut nimensä. St. Albertin ensimmäisiä asukkaita olivat idästä muuttaneet métisit ja paikalliset creet. St. Albert perustettiin virallisesti kyläksi vuonna 1900. Neljä vuotta myöhemmin se sai kaupunkioikeudet (Town) ja suuremmaksi kaupungiksi (City) muuttui vuonna 1977.


title: St. Albert (Alberta)

text: Alun perin St. Albertin ja läheisen Edmontonin erotti useiden kilometrien leveynen maaseutu. Molempien kaupunkien kasvaessa maaseutualue on kuitenkin kutistunut lähes olemattomiin, ja St. Albertia pidetäänkin jossain yhteyksissä lähes Edmontonin lähiönä.


title: St. Albert

text: St. Albert voi viitata seuraaviin asioihin:


title: Venäjän futsalmaajoukkue

text: Venäjän futsalmaajoukkue edustaa Venäjää futsalin kansainvälisissä otteluissa. Maajoukkue kuuluu Venäjän jalkapalloliiton alaisuuteen.


title: Venäjän futsalmaajoukkue

text: Venäjä on yksi Euroopan menestyneimpiä maajoukkueita futsalissa. Se on voittanut Euroopan-mestaruuden vuonna 1999 ja lisäksi sillä on useita mitaleita EM-kisoista. Venäjä on voittanut myös MM-kisoissa pronssia 1996 ja sijoittunut kahdesti neljänneksi.


title: Kaparen

text: Kaparen on Espoon edustalla sijaitseva neljän hehtaarin kokoinen ulkoilusaari. Saari sijaitsee Stora Herrön eteläpuolella Rövarenin vieressä. Saarella on kaksi nuotiokatosta, puuvarasto sekä kuivakäymälät. Saarella on myös valvojan mökki. Saarella telttailu on kielletty. Se sopii päiväretkien kohteeksi tai omassa veneessä yöpyville.


title: Kaparen

text: Saarelle ei ole säännöllistä reittiliikennettä, mutta se on hyvin suosittu retkiveneilijöiden keskuudessa. Saaren suojaisassa poukamassa on muutamia poijupaikkoja joihin on hyvä kiinnittyä. Poukamaan saapumisessa kannattaa olla tarkkana, sillä alue on hyvin kivikkoinen, eikä tarkkoja merkintöjä merikorteissa edustalta olekaan.


title: Kaparen

text: Saaren etelärannalla on jään ja meren muovaavia kalliomuodostelmia.


title: Linnalan kansalaisopisto

text:
Linnalan setlementti ja opisto on Linnalan setlementti ry ylläpitämä kansalaisopisto Savonlinnassa. Linnalan Setlementti ry on Suomen Setlementtiliittoon kuuluva yksityinen yhdistys, joka on toiminut Savonlinnassa vuodesta 1938 lähtien. Sen toimintaidea nousee setlementtiliikkeen periaatteesta: rakentaa siltoja ihmiseltä ihmiselle. Toiminnassa painotetaan erilaisten ihmisten kohtaamista. Linnalan Setlementti ry:n toimintaan sisältyvät kansalaisopisto, kuvataidekoulu, leikkikoulu, seniorikeskus, ystäväntuvat ja monikulttuurinen työ. Toimintaan kuuluvat myös Linnalan Nuorten tekemä nuorisotyö. Tämän lisäksi toteutetaan erilaisia projekteja ja hankkeita. Opisto tarjoaa koulutusta ja yleissivistystä, mahdollisuuksia harrastamiseen, kohtaamiseen ja virkistäytymiseen. Toiminnallaan Linnala pyrkii myös ehkäisemään yhteiskunnallista syrjäytymistä.
Linnalan opistossa on mahdollisuus mm. suorittaa kielikursseja ja mahdollisuus suorittaa yleinen kielitutkinto.


title: Linnalan kansalaisopisto

text: Linnalan opisto tarjoaa:


title: Linnalan kansalaisopisto

text: Linnalan Setlementti ry. opiston rakennus sijaitsee Savonlinnan keskustassa, osoitteessa Sotilaspojankatu 7.


title: Henrik Grönvold

text: Henrik Grönvold (1858 – 1940 Bedford, Englanti) oli tanskalainen luonnontutkija ja taidemaalari.


title: Henrik Grönvold

text: Grönvold oli jo lapsena kiinnostunut luonnosta ja piirsi näkemiään lintuja ja muita eläimiä. Hän opiskeli piirtämistä Kööpenhaminassa ja pääsi piirtäjäksi tanskalaiseen taidegalleriaan 1880. Vuonna 1892 Grönvold päätti lähteä Amerikkaan. Hän matkusti Englannin kautta ja sattuman kautta sai työpaikan Lontoon Natural History Museumista (British Museum), missä hän alkoi preparoida lintuja. Hänestä kehittyi nopeasti taitava luokittelija ja samalla taiteilija. Hän työskenteli museossa muutamia vuosia, kunnes liittyi William Robert Ogilvie-Grantin johtamalle tutkimusmatkalle Selvagenssaarille 1895. Palattuaan matkalta Grönvold jatkoi työskentelyä museon epävirallisena taiteilijana vielä useita vuosia.


title: Henrik Grönvold

text: Grönvoldin teoksia julkaistiin useissa tieteellisissä julkaisuissa, kuten "Proceedings" ja "Transactions of the Zoological Society", "Ibis" ja "Avicultural Magazine". Hän maalasi lukuisia tauluja Walter Rothschildille, joka julkaisi niitä "Novitates Zoologicae"-aikakauslehdessään, ja monia tauluja lintujen munista, mikä oli epätavallista vielä tuohon aikaan. Hän kuvitti kapteeni George Ernest Shelleyn teoksen "Birds of Africa", Walter Bullerin "The Birds of New Zealand", Brabournen "Birds of South America", McConnellin "Birds of British Guiana" ja H. K. Swannin "A Monograph of the Birds of Prey" (1930–1945). Gregory Mathewsin teokseen "The Birds of Australia" (1910–1927) hän maalasi 600 taulua; myös John Gerrard Keulemans osallistui tämän teoksen kuvittamiseen. Grönvold kuvitti myös Mathewsin kahta muuta teosta, "The Birds of Norfolk and Lord Howe Islands" (1928) ja "A Supplement to The Birds of Norfolk and Lord Howe Islands" (1936).


title: Henrik Grönvold

text: Grönvold maalasi myös muita eläimiä, varsinkin apinoita, ja kuvitti Rothschildin kirjoituksen "Notes to anthropoid apes" (1906).


title: Edge (albumi)

text: Edge on oululaisen rockyhtye Reflexionin kolmas ja viimeiseksi jäänyt studioalbumi.


title: Tapani Kärkönen

text: Tapani Kärkönen (nimi alkuaan "Tahvo Kärkkäinen"; 24. syyskuuta 1833 Sulkava – 28. joulukuuta 1906 Tampere) oli suomalainen Tampereella vaikuttanut tehtaantyömies, toimittaja, opettaja ja kirjastonhoitaja.


title: Tapani Kärkönen

text: Torpparin poikana syntynyt Kärkönen lähti isänsä kanssa 1846 Saimaan kanavan rakennustyömaalle jossa hän työskenteli sitten 7 vuoden ajan. Krimin sodan aikoihin 1854–1858 hän palveli merisotaväessä. Ennen sotaväestä eroamistaan 1858 Kärkönen oli 1856–1858 tekemässä syvyysmittauksia Pyhä- ja Näsijärvellä. Tampereelle hän muutti pysyvästi 1858. Kärkönen työskenteli aluksi Viinikanojan varrella sijainneessa tiilitehtaassa mutta siirtyi pian pellavatehtaan palvelukseen. Hän alkoi pitää yhdessä erään ystävänsä kanssa lapsille sunnuntaikoulua ja vuonna 1868 hänestä tuli Tampereen kaupungin sunnuntaikoulun opettaja. Sunnuntaikoulu lakkautettiin vuonna 1887 mutta Kärkönen jatkoi opettajana sen tilalle perustetussa käsityöläiskoulussa. Vuonna 1873 Kärkönen ryhtyi hoitamaan Tampereen kaupungin lainakirjastoa ja tässä tehtävässä hän oli aina kuolinvuoteensa 1906 saakka. Kärkönen hoiti vuodesta 1891 alkaen myös kirjaston yhteydessä toiminutta lukusalia.


title: Tapani Kärkönen

text: Kärkönen oli myös yksi Tampereen ensimmäisiä sanomalehtimiehiä. Hän aloitti uransa jo 1860-luvulla avustamalla Suometarta ja Sanomia Turusta-lehteä. Vuonna 1878 Kärkönen erosi pellavatehtaan palveluksesta ja siirtyi toimittajaksi vuonna 1866 perustettuun Tampereen Sanomat-lehteen. Vuonna 1881 hän siirtyi vastaperustetun Aamulehden palvelukseen. Hän toimi pääasiassa uutistoimittajana mutta hän kirjoitti myös kansansivistyksellisiä artikkeleita ja suomensi lehdessä julkaistua aineistoa. Kärkönen suomensi myös Carl Anton Wetterberghin nimimerkillä "Onkel Adam" kirjoittaman kirjan "Puulusikka" (Jalander, Tampere 1882).


title: Tapani Kärkönen

text: Kärkönen toimi aktiivisesti suomalaisuusliikkeen ja raittiusliikkeen piirissä. Hän oli mukana "Tampereen raittiusseuran" toiminnassa sen perustamisesta vuonna 1864 alkaen. Kärkösen tyttären Mimmin (1872–1937) puoliso oli suomalaisen työväenliikkeen varhaisiin vaikuttajiin lukeutunut Juho Hellberg.


title: Martti Tapola

text: Martti Kalevi Tapola (26. toukokuuta 1931 – 16. toukokuuta 2001) oli suomalainen yrittäjä joka perusti 1953 yhdessä vaimonsa Kyllikki Tapolan kanssa Tampereelle Tapola Oy:n lihanjalostusyrityksen. Yrityksen tunnetuin tuote on mustamakkara.


title: Martti Tapola

text: Kyllikki ja Martti Tapola hankkivat 1953 25 neliömetrin kellarihuoneiston Tammelan kaupunginosasta Salhojankadun varrelta Tammelan pallokentän laidasta. Mustanmakkaran valmistus aloitettiin täällä ja makkarat myytiin läheisellä Tammelantorilla. Toiminnan laajentuessa yritys siirtyi suurempiin tiloihin Raholaan ja myöhemmin nykyisiin tiloihinsa Lielahteen. Mustaamakkaraa myytiin aluksi vain Tammelantorin ja Laukontorin myyntipisteissä mutta 1970-luvulla sitä alettiin toimittaa myös suoraan kouluihin, päiväkoteihin ja työpaikkaruokaloihin. Lielahden tilojen valmistumisen jälkeen Tapolan mustaamakkaraa alettiin myydä valtakunnallisestikin vähittäiskaupoissa.


title: Martti Tapola

text: Martti Tapola sai 1990 valtakunnallisen yrittäjäpalkinnon.


title: Boethos

text: Boethos ( tai ) voi viitata seuraaviin antiikin kreikkalaisiin henkilöihin:


title: Boethos Sidonlainen (stoalainen)

text: Boethos Sidonlainen (; 100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli Diogenes Babylonialaisen oppilas ja kotoisin Sidonista.


title: Boethos Sidonlainen (stoalainen)

text: Boethoksen sanotaan kieltäneen yleisen stoalaisen näkemyksen siitä, että kosmos on elävä olento. Hänen mukaansa koko kaikkeus ei ollut jumalallinen, vaan jumalallista oli ainoastaan eetteri tai kiintotähtien kehä. Boethoksen mukaan maailma oli ikuinen, ja hän hylkäsi näin myös stoalaisen opin "ekpyrosiksesta" eli maailmanpalosta. Syynä tähän oli se, että jumala tai maailmansielu olisi sen aikana toimimattomassa tilassa, vaikka se toimii kaitselmuksena koko ajan.


title: Boethos Sidonlainen (stoalainen)

text: Boethoksen kirjoittamia teoksia olivat "Luonnosta" ("Peri fyseōs") ja "Kohtalosta" ("Peri heimarmenēs"). Hän kirjoitti myös ainakin neljä osaa käsittäneen kommentaarin stoalaisen runoilija Aratoksen teoksista.


title: The Man-Eating Tree

text: The Man-Eating Tree on vuonna 2009 perustettu suomalainen metalliyhtye, johon kuuluu muun muassa yhtyeissä Embraze, Fall of the Leafe, Poisonblack, Reflexion ja Sentenced esiintyneitä muusikoita. Yhtye kuvaa musiikkiaan ”tunnelmalliseksi ja hämyiseksi metalliksi”. Nimi tulee ihmissyöjäkasveista kertovista taruista.


title: The Man-Eating Tree

text: The Man-Eating Tree syntyi Sentenced-rumpalin Vesa Rannan sekä Aaron Rantosen, Janne Markuksen, Mikko Uusimaan ja Rannan entisen yhtyetoverin, sittemmin edesmenneen Miika Tenkulan pitkäaikaisen ideoinnin pohjalta. Lopullisen muotonsa yhtye sai vuonna 2009, kun siihen liittyivät Tuomas Tuominen ja Heidi Määttä.


title: The Man-Eating Tree

text: The Man-Eating Tree äänitti ensimmäiset demonsa keväällä ja kesällä 2009. Yhtyeen esikoisalbumi "Vine" ilmestyy syyskuussa 2010, mitä edelsi singlejulkaisu kappaleesta ”Out of the Wind” toukokuussa 2010. Albumin tuotti Hiili Hiilesmaa. Sävellyksistä vastasivat kitaristit Markus ja Rantonen, ja sanoituksista laulaja Tuominen.


title: The Man-Eating Tree

text: Yhtye julkaisi vuonna 2011 toisen studioalbumin "Harvest". Albumin tuotti Hiili Hiilesmaa.


title: Augusta Lundahl

text: Augusta Charlotta Lundahl-Wallenius (21. syyskuuta 1811 Tampere – 14. kesäkuuta 1892 Tampere) oli suomalainen ruotsiksi kirjoittanut runoilija.


title: Augusta Lundahl

text: Tamperelaisen kauppaneuvoksen Gustaf Lundahlin (1783–1846) tytär Augusta Lundahl pääsi ystävänsä Fredrika Runebergin avulla mukaan Lauantaiseuran toimintaan. Lundahl oli ystävystynyt Fredrikan kanssa kun he olivat samaan aikaan 1820-luvun alussa Turussa tyttöpensionaatissa. Fredrika ja Johan Ludvig Runeberg vierailivat Lundahlien luona Tampereella kahteen otteeseen 1833 ja 1834.


title: Augusta Lundahl

text: Ensimmäisen runonsa "Till Tammerfors" Augusta Lundahl kirjoitti 17-vuotiaana. Hän toimi 1832 perustetun Helsingfors Morgonblad-lehden avustajana ja julkaisi siellä runoja nimimerkillä "A-a". Lundahlilla oli lyhyt ja onneton romanssi lehden toimittajan Johan Jakob Nervanderin kanssa. Vuonna 1833 hänen runokokoelmansa "Vinterblommor från Finland af Augusta" ilmestyi G. H. Mellinin kalenterissa "Vinterblommor" ja ne saivat hyvän vastaanoton Ruotsissa.


title: Augusta Lundahl

text: Augusta Lundahl meni naimisiin 5.1.1844 Pirkkalan rovastin Gabriel Jeremias Walleniuksen (1794–1862) kanssa. Hän jatkoi edelleen kirjallisuus- ja musiikkiharrastuksiaan sekä käänsi englannin kielestä uskonnollisia runoja. Lundahl ei kuitenkaan enää julkaissut näitä käännöksiä eikä myöskään omia runojaan.


title: Augusta Lundahl

text: Augusta Lundahl on haudattu Tampereen Kalevankankaan hautausmaalle.


title: Tyrosinemia

text: Tyrosinemia on tyrosiiniin liittyvä aineenvaihduntahäiriö. Sairaudesta tunnetaan kolme tyyppiä, joista kunkin aiheuttaa eri entsyymin puutos. Tauti periytyy autosomissa resessiivisesti. Sen taustalla ovat FAH-, HPD- ja TAT-geenien mutaatiot. Hoitamattomana sairaus aiheuttaa tyrosiinin sekä sen välituotteiden kertymiä ja johtaa vakaviin ongelmiin.


title: Tyrosinemia

text: Vuonna 1957 kuvatun I-tyypin tyrosinemian aiheuttama maksasairaus etenee hoitamattomana kirroosiasteelle ja maksan vajaatoimintaan. Sairauteen liittyy maksasyöpävaara, ja voi kehittyä muitakin komplikaatioita, kuten askitesta. Hoitamattomana sairaus johtaa yleensä kuolemaan varhaislapsuuteen mennessä. Québecissä sairaus on erityisen yleinen. Tyrosinemia II vaikuttaa ihoon ja silmiin. Potilas voi lisäksi kärsiä kehitysvammaisuudesta. III-tyypistä kärsiville kehittyy neurologisia oireita, kehitysvammaisuutta ja ataksiaa. Vuonna 1973 kuvattua tyrosinemian II-tyyppiä esiintyy varsinkin italialaisilla. III-tyyppiä on kuvattu vain muutamia tapauksia.


title: Tyrosinemia

text: Suomessa tyrosinemia I:n ilmaantuvuus on luokkaa 1/70 000. Aiemmin sairaus edellytti aina maksansiirtoa, mutta nykyisin hoito aloitetaan nitisinonilla, ja potilaalle suunnitellaan yksilöllinen ruokavalio. Joskus maksansiirto on kuitenkin välttämätön.


title: Gustaf Fredrik Ahlgren

text: Gustaf Fredrik Ahlgren (1845–1883) oli suomalainen Tampereella vaikuttanut tukkukauppias ja suurlahjoittaja.


title: Gustaf Fredrik Ahlgren

text: Ahlgrenin isä työskenteli Finlaysonin puuvillatehtaalla renkinä ja hän itse sai alkeisopetuksensa Finlaysonin niin sanotussa mamsellin koulussa. Koulun jälkeen Ahlgren pääsi harjoittelijaksi tehtaan konttoriin. Myöhemmin hän kävi Turun kauppakoulun ja siirtyi sitten kauppias Hildenin palvelukseen.


title: Gustaf Fredrik Ahlgren

text: Ahlgren perusti yhdessä ystävänsä Johan Blomin kanssa vuonna 1870 oman sekatavarakaupan. Vuonna 1873 hän perusti tukkukaupan, joka alkoi menestyä hyvin. Ahlgren oli mukana suomalaisuusliikkeessä ja hän toimi Tampereen kaupunginvaltuutettuna sekä rahatoimikamarin puheenjohtajana.


title: Gustaf Fredrik Ahlgren

text: Gustaf Ahlgren kuoli vuonna 1883 38-vuotiaana pitkällisen sairauden jälkeen. Ahlgren on haudattu Kalevankankaan hautausmaalle. Hän testamenttasi lähes koko 700 000 markan omaisuutensa sosiaalisiin ja sivistystarkoituksiin. Ahlgrenin lahjoituksen ansiosta Tampereen kaupunki saattoi aloittaa uuden vaivaistalon rakentamisen Koukkuniemeen. Vaivaistalo (nykyinen Koukkuniemen vanhainkoti) vihittiin käyttöön 1. marraskuuta 1886. Vuonna 1888 talon pihamaalle pystytettiin kuvanveistäjä Emil Wikströmin veistämä Ahlgrenin rintakuva.


title: Maskareenienkaija

text: Maskareenienkaija ("Mascarinus mascarin") oli Intian valtamerellä Maskareenien saaristossa elänyt kaijalaji, joka on kuollut sukupuuttoon.


title: Maskareenienkaija

text: Linnun pituus oli noin 35 cm. Sen höyhenpuku oli pääosin ruskea, alapuolelta kellertävä. Naama oli musta, pää harmaanvioletti, pyrstö kärjestä ruskea ja valkoinen tyvestä. Järeä nokka oli punainen ja koivet ruskehtavat.


title: Maskareenienkaija

text: Maskareenienkaija eli Réunionin saarella Madagaskarin itäpuolella, mahdollisesti myös Mauritiuksella. Se oli harvinainen jo 1700-luvun jälkipuolella, jolloin useita yksilöitä tuotiin Pariisiin. Viimeiset havainnot luonnossa eläneistä linnuista tehtiin 1770-luvulla. Vangitut linnut kuolivat Pariisissa, ja vain yksi lintu eli ainakin vielä 1834 Baijerin kuninkaan hovissa. Häviämisen syitä ei tunneta. Lajista on jäljellä vain kaksi huonokuntoista museonäytettä, toinen Pariisissa ja toinen Wienissä. John Gerrard Keulemansin maalaus on peräisin Walter Rothschildin teoksesta "Extinct Birds" vuodelta 1907.


title: Tekniikan Akatemia -säätiö

text: Tekniikan Akatemia (TAF) on suomalainen, vuonna 2003 perustettu säätiö.


title: Tekniikan Akatemia -säätiö

text: Säätiö aloitti toimintansa vuonna 2003 nimellä Suomen teknologiapalkintosäätiö. Vuonna 2005 nimi muutettiin Millennium-palkintosäätiöksi. Vuonna 2008 säätiön nykyinen nimi otettiin käyttöön. Tekniikan Akatemia -säätiön perustajia ovat suomalaiset teknilliset akatemiat eli vuonna 1921 perustettu Svenska tekniska vetenskapsakademien i Finland (STV) ja vuonna 1957 perustettu Teknillisten tieteiden akatemia (TTA) ja TAF:n elinkeinoneuvosto (edustajinaan Tekniikan Akateemisten Liitto ja Tekniikan edistämissäätiö).


title: Tekniikan Akatemia -säätiö

text: Tekniikan Akatemia TAF edistää ihmisten elinolosuhteisiin myönteisesti vaikuttavaa, humaaneille arvoille rakentuvaa ja uutta teknologiaa kehittävää tieteellistä tutkimusta ja innovatiivisuutta sekä tukee näitä tavoitteita palvelevaa yhteistyötä. Säätiö toteuttaa tehtäväänsä muun muassa edistämällä uutta teknologiaa luovan tieteellisen tutkimuksen hyödyntämistä ja tuotteistamista. Tekniikan Akatemia TAF pyrkii myös vaikuttamaan yhteiskunnalliseen keskusteluun ydinalueillaan.